Official Journal L 336 , 23/12/1994 P. 0156 - 0183

Finnish special edition: Chapter 11 Volume 38 P. 0158

Swedish special edition: Chapter 11 Volume 38 P. 0158



Ftehim dwar sussidji u mezzi ta' kontrobilanċ IL-MEMBRI QEDGĦIN JAQBLU KIF ĠEJ: IT-TITOLU I DISPOŻIZZJONIJIET ĠENERALI Artikolu 1 Definizzjoni ta' Sussidju 1.1. Għall-għan ta' dan il-ftehim, sussidju jitqies li jeżisti jekk: (a) (1) Gvern jew korp pubbliku ieħor qed jagħti kontribuzzjoni finanzjarja fit-territorju ta' Membru (indikat f'dan il-ftehim bħala "gvern"), billi: (i) prattika ta' gvern jinvolvi trasferiment dirett ta' fondi (per eżempju derogi, self, u infużjoni ta' ekwità'), il-potenzalità ta' trasferimenti diretti ta' fondi jew obbligi (per eżempju garanziji ta' self); (ii) id-dħul tal-flus tal-gvern li huwa dovut mod ieħor jiġi minsi jew ma jinġabarx (per eżempju inċentivi fi skali bħal krediti tat-taxxa) [1]; (iii) gvern jipprovdi oġġetti jew servizzi għajr mill-infrastruttura ġenerali, jew jixtri oġġetti; (iv) gvern jagħmel pagamenti għal mekkaniżmu ta' fużjoni, jew iħalli f'idejn jew jidderiġi entità privata sabiex jagħmel wieħed jew iktar tat-tipi ta' funzjonijiet hawn fuq illustrati fil-paragrafi (i) u (ii) li normalment jiġu vestiti fil-gvern u fil-prattika, u f'ebda sens, ma' huma differenti mill-prattika normali li tiġi segwita mill-gvernijiet; jew (2) hemm kwalunkwe forma: ta' dħul jew ta' appoġġ ta' prezzijiet fis-sens ta' l-Artikolu XVI ta' GATT 1994; u (b) benefiċċju jingħata hekk, 1.2. Sussidju kif definit f'parafgrafu numru 1 ikun soġġett għad-dispożizzjonijiet tat-Titolu II jew ikun soġġett għad-dispożizzjonijiet tat-Titolu III jew V biss jekk dan it-tip ta' sussidju huwa speċifiku fuq il-bażi tad-dispożizzjonijiet ta' l-Artikolu 2. Artikolu 2 Speċifiċità 2.1. Sabiex ikun jista' jiġi stabbilit jekk sussidju, kif definit fil-paragrafu 1 ta' l-Artikolu 1, huwa speċifiku dwar intrapriża jew industrija jew grupp ta' intrapriżi jew industriji (indikati bħala "ċerti intrapriżi" f'dan il-Ftehim) fil-ġurisdizzjoni ta' l-awtorità li tkun qed tagħti dan, il-prinċipji li ġejjin għandhom japplikaw: (a) Billi l-awtorità li qed tagħti s-sussidju, jew fuq bażi tal-leġislazzjoni li tiġi segwita mill-awtorità li qed tagħti s-sussidju sabiex din tkun tista topera, espliċitatament tillimita l-aċċess lis-sussidju lil ċerti intrapriżi, liema sussidju jkun speċifikat. (b) billi l-awtorità li qed tagħti s-sussidju, jew il-leġislazzjoni segwita minnha sabiex din tkun tista topera, tistabbilixxi kriterji oġġettivi jew kondizzjonijiet [2] li jikkonċernaw l-eliġibbilità ghal u l-ammont ta' sussidji, l-ispeċifiċità ma tkunx teżisti, iżda jinħtieġ li l-eġibbilità tkun awtomatika u li dawn it-tipi ta' kriterji u kondizzjonijiet jkunu strettament osservati. Il-kriterji u l-kondizzjonijiet għandhom ikunu spjegati ċarament fil-liġijiet, regolamentazzjoni u kwalunkwe xorta oħra ta' dokumenti uffiċjali, għall-għan ta' verifika. (ċ) Jekk, minkejja d-dehra ta' riżultati derivanti minn nuqqas ta' speċifiċità riżultanti mill-applikazzjoni tal-prinċipji mniżżla fis-sub-paragrafi (a) u (b), hemm raġunijiet ghalxiex wieħed jemmen li s-sussidji jistgħu fil-fatt ikunu speċifiċi, jistgħu jitqiesu fatturi oħra. Fatturi bħal dawn huma: l-użu ta' programm tas-sussidju minn numru limitat ta' ċerti intrapriżi, meta jingħataw ammonti kbar u disproporzjonati tas-sussidji lill-ċerti intrapriżi, u l-mod kif id-diskrezzjoni ġiet eżerċitata mill-awtorità li qed tagħti s-sussidju fid-deċiżjoni tagħħa biex tagħti sussidju [3]. Fl-applikazzjoni tas-subparagrafu, jitqies l-estent ta' diversifikazzjoni ta' attivitajiet ekonomiċi fl-ambitu tal-ġurisdizzjoni ta' l-awtorità li qed tagħti s-sussidju, flimkien mat-tul taż-żmien f'liema perjodu l-programm tas-sussidju kien qed jiġi operat. 2.2. Sussidju limitat lil ċerti intrapriżi ġeografikament lokalizzati f'reġjun nominat fl-ambitu tal-ġurisdizzjoni ta' l-awtorità li qed tagħti s-sussidju ikun wieħed speċifiku. Huwa ta' fehma wkoll li l-arranġament jew it-tibdil ta' rati tat-taxxi ġeneralment applikabbli minn kull livell ta' gvern intitolati jagħmlu dan, ma jitqiesx bħala sussidju speċifiku għall-għan ta' dan il-Ftehim. 2.3. Sussidji li jaqgħu taħt id-dispożizzjonijiet ta' l-Artikolu 3 jitqiesu bħala speċifiċi. 2.4. Kwalunkwe determinzzjoni ta' speċifiċità taħt id-dispożizzjonijiet ta' dan l-Artikolu jkun ċarament sostanzjat fuq bażi ta' xhieda pożittiva. IT-TITOLU II SUSSIDJI PROJBITI ARTIKOLU 3 Projbizzjoni 3.1. Għajr kif inhu provdut fil-Ftehim dwar l-Agrikultura, is-sussidji li ġejjin, fis-sens tat-tifisra ta' l-Artikolu 1, ikunu projbiti: (a) sussidji kontinġenti, fil-fatt jew fid-dritt [4], sew waħedhom kif ukoll bħala waħda minn ħafna kondizzjonijiet oħra, la darba jsir it-twettiq ta' l-esportazzjoni, inklużi dawn illustrati fl-Anness I [5]; (b) sussidji kontinġenti, sew jekk waħedhom kif ukoll bħala wieħed minn ħafna kondizzjonijiet oħra, permezz ta' l-użu ta' oġġetti ta' natura domestika li jiġu importati iktar minn darba. 3.2. Membru qatt m'għandu jagħti jew iżomm sussidji b'referenza għal paragrafu 1. Artikolu 4 Rimedji 4.1. Kull meta Membru għandu raġuni għalxiex jemmen li sussidju pprojbit qed jingħata jew mantnut minn Membru ieħor, dan il-Membru jista' jitlob il-konsultazzjoni mal-Membru l-ieħor. 4.2. Talba għal konsultazzjoni taħt il-paragrafu numru 1 għandu jinkludi stqarrija ta' provi eżistenti fir-rigward ta' l-eżistenza u n-natura tas-sussidju in kwistjoni. 4.3. La darba ssir it-talba għal konsultazzjoni taħt il-paragrafu 1, il-Membru ssuspettat li qed jagħti jew iżomm is-sussidju in kwistjoni għandu jidħol f'din il-konsultazzjoni mill-iktar fis possibbli. L-għan tal-konsultazzjoni huwa l-kjarifika tal-fatti fis-sitwazzjoni bl-għan li tinstab soluzzjoni ta' ftehim miż-żewġ naħat. 4.4. Jekk dan il-ftehim ma jintlaħaqx fi żmien 30 ġurnata [6] mit-talba għall-konsultazzjoni, kwalunkwe Membru li jipparteċipa f'konsultazzjonijiet bħal dawn jista' jirreferi dan lill-Korp għar-Risoluzzjoni ta' Kwistjonijiet ("DSB"), għall-istabbilir immedjat ta' panel, sakemm id- DSB jiddeċiedi b'konsensus li ma jistabbilixix dan il-panel. 4.5. La darba jkun stabbilit, il-panel jista jitlob l-assistenza tal-Grupp Permanenti ta' Esperti [7] imsemmi f'dan il-ftehim bhala "PGE')" dwar jekk l-imsemmija miżuri addottati humiex sussidji projbiti. Jekk hekk jintalbu, il-PGE, immedjatament jirrevedi l-evidenza dwar l-eżistenza u n-natura tal-miżuri in kwistjoni u jipprovdu opportunità lill-Membru li jkun qed japplika jew iżomm il-miżuri sabiex jagħmel dimostrazzjoni li turi li l-miżura in kwistjoni mhix sussidju projbit. Il-PGE ikollu jirraporta l-konklużjonijiet tiegħu lill-panel fi żmien stabbilit mill-panel stess. Il-konluzzjonijiet tal-PGE fuq dan l-aspett dwar jekk il-miżura in kwistjoni hix jew mhix sussidju projbit tiġi aċċettata mill-panel mingħajr l-ebda tibdil. 4.6. Il-panel ikollu jissottometti r-rapport finali tiegħu lill-partijiet. Ir-rapport jiġi ċirkolat lill-Membri kollha fi żmien 90 ġurnata mid-data tal-tlestija u l-istabbilir tat-termini ta' referenza tal-panel. 4.7. Jekk il-miżura in kwistjoni titqies bħala sussidju projbit, il-panel jirrakkomanda li l-membru sussidjarju jirtira s-sussidju mill-iktar fis possibbli. F'dan ir-rigward, il-panel jispeċifika fir-rakkomandazzjoni tiegħu, it-terminu f'liema żmien il-miżura ghandha tiġi rtirata. 4.8. Fi żmien 30 ġurnata mill-ħruġ tar-rapport tal-panel lill-Membri kolla, ir-rapport jiġi adottat mid-DSB għajr meta waħda mill-partijiet fil-kwistjoni formalment tinnotifika lill-istess korp tad-deċiżjoni tagħħa biex jappella jew id-DSB jiddeċiedi b'konsensus li ma jadottax ir-rapport. 4.9. Meta jkun hemm appell kontra r-rapport tal-panel, Il-Korp ta' l-appell joħroġ id-deċiżjoni tiegħu fi żmien 30 ġurnata mid-data meta l-parti li tkun qed tappella formalment tinnotifika l-intenzjoni tagħħa biex tagħmel dan. Meta l-Korp ta' l-Appell iqis li r-rapport ma jistax jiġi pprovdut fi żmien 30 ġurnata, għandu jinforma d-DSB bil-miktub ir-raġunijiet għad-dewmien flimkien ma' stima tat-terminu f'liema żmien ikun jista' jagħti r-rapport. F'ebda każ il-proċeduri jistgħu jdumu iktar minn 60 ġurnata. Ir-rapport ta' l-appell għandu jiġi adottat mid-DSB u mingħajr kondizzjoni mill-partijiet fil-kwistjoni ħlief meta d-DSB jiddeċiedi b'konsensus li ma jaċċettax ir-rapport fi żmien 20 ġurnata wara li dan ikun inħareġ lill-Membri [8]. 4.10. Fl-eventwalità li r-rakkomandazzjoni tad-DSB ma tiġix segwita fiż-żmien stabbilit mill-panel, li tibda tiddekorri mid-data ta' l-adozzjoni tar-rapport tal-panel jew tar-rapport tal-Korp ta' l-Appell, id-DBS ikollu jippermetti awtorizzazzjoni lill-Membru kwerelant sabiex jieħu kontro miżuri xierqa [9], ħlief jekk id-DBS jiddeċiedi b'konsensus biex jiċħad it-talba. 4.11. F'din l-eventwalità li kwalunkwe parti fil-kwistjoni titlob l-arbitraġġ fuq bażi tal-paragrafu 6 ta' l-Artikolu 22 tal-Fehema tar-Risoluzzjoni tat-Tilwim ("DSU"), l-arbitru jkollu jiddetermina jekk dawn il-kontro miżuri humiex xierqa [10]. 4.12. Għall-għan tal-kwistjonijiet kondotti skond dan l-Artikolu, ħlief fir-rigward tat-termini speċifikament preskitti f'dan l-Artikolu, it-termini applikabbli taħt id-DSU fil-kofront tal-kondotta ta' dawn il-kwistjonijiet, ikun tan-nofs iż-żmien hemm preskritt. IT-TITOLU III SUSSIDJI AZZJONABBLI Artikolu 5 Effetti Kuntrarji L-ebda Membru għandu jikkawża, permezz ta' l-użu ta' kwalunkwe sussidju b'referenza għal paragrafi 1 u 2 ta' l-Artiklu 1, effetti avversi fil-konfront ta' l-interessi tal-Membri l-oħra, jiġifieri: (a) danni kkawżati lill-industrija domestika ta' kwalunkwe Membru [11]; (b) it-tħassir jew it-tiħżin ta' benefiċċji li jiżdiedu direttament jew indirettament lill-Membri l-oħra taħt il-GATT 1994 b'mod partikolari l-benefiċċji ta' konċessjoni marbuta ma' l-Artikolu II ta' GATT 1994 [12]; (ċ) preġudizzju serju fil-konfront ta' l-interessi ta' Membru ieħor [13]. Dan l-Artikolu ma japplikax fir-rigward ta' sussidji miżmuma fuq prodotti agrikulturali kif inhu pprovdut fl-Artikolu 13 tal-Ftehim dwar l-Agrikultura. Artikolu 6 Preġudizzju Serju 6.1. Preġudizzju serju fis-sens tal-paragrafu (c) ta' l-Artikolu 5 jitqies li jeżisti fil-każijiet meta: (a) it-total ad valorem tas-sussidazzjoni [14] ta' prodott li jeċċeddi 5 fil-mija [15]; (b) sussidji li joperaw sabiex ikopru telf sostnut minn industrija; (ċ) sussidji li jservu sabiex ikopru telf sostanzjat minn intrapriża, għajr miżuri ta' darba li ma jseħħux repetutament u ma jistgħux ikunu ripetuti għal dik l-intrapriża u li jingħataw sempliċement biex jiggwadanjaw il-ħin għall-iżvilupp ta' soluzzjonijiet għal żmien twil u sabiex jevitaw problemi soċjali żgħar u ta' natura akuta; (d) maħfra diretta ta' dejn, jiġifieri maħfra ta' dejn mal-gvern, u għotjiet biex ikopru l-ħlas tad-dejn [16]. 6.2. Minkejja d-dispożizzjonijiet tal-paragrafu 1, preġudizzju serju ma jeżistix jekk il-Membru sussidjarju juri li s-sussidju konċernat ma jirriżultax f'ebda wieħed mill-effetti enumerati fil-paragrafu 3. 6.3. Preġudizzju serju dwar il-paragrafu (c) ta' l-Artikolu 5 jista' jitqajjem fil-każ meta japplika wieħed jew iktar mis-segwenti: (a) l-effett tas-sussidju huwa li jbiddel il-post jew jostakola l-importazzjoni ta' prodotti simili ta' Membru ieħor fis-suq tal-Membru sussidjarju; (a) l-effett tas-sussidju huwa li jbiddel il-post jew jostakola l-esportazzjoni ta' prodott simili lil dak ta' Membru ieħor minn suq ta' pajjiż tat-Tielet Dinja; (ċ) l-effett tas-sussidju huwa tnaqqis tal-prezz bil-moħbi b'mod sinifikanti mill-prodotti sussidjati meta mqabbel mal-prezz ta' prodotti simili tal-Membru ieħor fl-istess suq jew trażżin tal-prezzijiet b'mod sinifikanti, nuqqas fil-prezzijiet jew telf ta' bejgħ fl-istess suq; (d) l-effett tas-sussidju jirrefletti żieda fis-sehem tas-suq dinji in partikolari fir-rigward ta' prodott primarju ssusidjat jew merkanzija [17] kif imqabbla mas-sehem medju li kellu fit-tliet snin preċedenti u dan it-tkabbir isegwi direzzjoni konsistenti fi żmien meta ngħataw is-sussidji. 6.4. Ghall-għan tal-paragrafu 3(b), l-ispostar jew l-impediment ta' l-esportazzjoni jinkludi wkoll kull każ fejn, bla preġudizzju għad-dispożizzjonijiet ta' paragrafu 7, jidher li saret bidla relattiva fis-suq ta' l-ishma għall-iżvantaġġ tal-prodotti simili li ma kienux sussidjati (tul perjodu rappreżentattiv adegwat u twil biżżejjed sabiex juri xejriet ċari fl-iżvilupp tas-suq tal-prodott ikkonċernat, li f'ċirkostanzi normali, tkun ta' mill-inqas sena waħda). Bidla fl-ishma relattivi tas-suq jinkludu wkoll is-sitwazzjonijiet li ġejjin: (a) ikun hemm żieda fl-ishma tas-suq tal-prodott issussidjat; (b) l-ishma tas-suq tal-prodott sussidjat jibqa' kostanti f'ċirkostanżi fejn, fin-nuqqas ta' sussidju, kien imur lura; (ċ) l-ishma tas-suq tal-prodott issussidjat imur lura, iżda b'rata iktar bil-mod milli f'każ f'assenza ta' sussidju. 6.5. Għall-għan tal-paragrafu 3(c), tnaqqis fil-prezz bil-moħbi jinkludi wkoll kull każ fejn intwera dan it-tip ta' tnaqqis permezz ta' tqabbil bejn il-prezzijiet tal-prodotti sussidjati ma' dawk ta' prodotti simili li mhumiex issussidjati pprovduti lill-istess suq. Il-paragun għandu jsir fl-istess livell ta' kummerċ u f'ħinijiet paragunabbli, fejn jitqies ukoll kwalunkwe fattur ieħor li jista' jkun qed jaffettwa t-tqabbilo tal-prezzijiet. Madankollu, jekk paragun daqshekk dirett mhuwiex possibbli, l-eżistenza tat-tnaqqis ta' prezzijiet bil-moħbi, tista tintwera fuq bażi tal-valuri konċernanti l-unitajiet ta' l-esportazzjoni. 6.6. Kull membru li jifforma parti ta' suq fil-konfront ta' liema saru allegazzjonijiet ta' preġudizzju ta' natura serja, mingħajr preġudizzju għad-dispożizzjonijiet ta' paragrafu 3 ta' l-Anness V, għandhom iqiegħdu għad-dispożizzjoni ta' kull parti fil-kwistjoni li titqajjem taħt l-Artikolu 7, u tal-panel stabbilit skond il-paragrafu 4 ta' l-Artikolu 7, kull informazzjoni rilevanti li tista' tinkiseb fir-rigward il-bidliet fl-ishma tas-swieq tal-partijiet fil-kwistjoni kif ukoll dawk dwar il-prezzijet tal-prodotti involuti. 6.7. L-ispustar jew l-impediment li jirriżulta fi preġudizzju ta' natura serja ma japplikax taħt il-paragrafu 3 fil-każ li teżisti kwalunkwe waħda miċ-ċirkostanzi li ġejjin [18] waqt it-terminu relevanti: (a) projbizzjoni jew restrizzjoni fuq esportazzjoni mill-Membru kwerelant jew fuq importazzjoni mill-Membru kwerelant fis-suq tal-pajjiż tat-tielet grad li jkun ikkonċernat; (b) deċiżjoni ta' gvern li qed jimporta u li jkun qed jopera monopolju ta' kummerċ jew l-Istat li jkun qed jinegozja fil-prodott ikkonċernat fil-bidla, għal raġunijiet ta' natura mhux kummerċjali, li jimporta mill-Membru kwerelant lejn pajjiż ieħor jew pajjiżi oħra; (ċ) diżastri naturali, strajks, interruzzjonijiet fit-trasport jew kwalunkwe force majeur li sostanzjalment taffetwa l-produzzjoni, kwalitajiet, kwantitajiet jew prezzijiet tal-prodott li jista' jkun esportat mill-Membru kwerelant; (d) eżistenza ta' arranġamenti li jillimitaw l-esportazzjoni mill-Membru kwerelant; (e) tnaqqis voluntarju għall-użu ta' l-esportazzjoni tal-prodotti konċernati mill-Membru kwerelant (inklużi inter alia sitwazzjoni fejn ditti fil-Membru kwerelant ikunu qed jirriallokaw b'mod awtonomu l-esportazzjoni ta' dawn il-prodotti lejn swieq ġodda); (f) nuqqas ta' konformità mal-mudell u rekwiżiti regolamentari oħra fil-pajjiż li jkun qed jimporta. 6.8. Fin-nuqqas ta' ċirkostanzi b'referenza għall-paragrafu 7, l-eżistenza ta' preġudizzju serju għandha tiġi stabbilita fuq bażi ta' l-informazzjoni mogħtija jew miksuba mill-panel, inkluż ukoll l-informazzjoni sottomessa skond id-dispożizzjonijiet ta' l-Anness V. 6.9. Dan l-Artikolu ma japplikax fil-konfront tas-sussidji li jinżammu fuq prodotti ta' l-agrikultura skond l-Artiklu 13 tal-Ftehim dwar l-Agrikoltura. Artikolu 7 Rimedji 7.1. Għajr kif inhu pprovdut fl-Artikolu 13 tal-Ftehim dwar l-Agrikoltura, kull meta Membru għandu raġuni biex jemmen li kwalunkwe sussidju msemmija fl-Artikolu 1, mogħtija jew miżmuma minn Membru ieħor, jirriżulta fi ħsara fil-konfront ta' l-industrija domestika tagħħa, tħassir jew tiħżin jew preġudizzju serju, dan il-Membru jista' jagħmel talba sabiex jikkonsulta mal-Membri l-oħra. 7.2. Talba għal konsultazzjoni taħt paragrafu 1 m'għandux jinkludi prospett jew evidenza disponibbli dwar (a) l-eżistenza u n-natura tas-sussidju kkonċernat, u (b) il-ħsara kkawżata lill-industija domestika, jew it-tħassir jew tiħżin jew il-preġudizzju serju [19] kkawżat fil-konfront ta' l-interessi tal-Membru li qed jitlob il-konsultazzjoni. 7.3. Fuq talba għal konsultazzjoni taħt paragrafu 1, il-Membru li huwa ssuspettat li jagħti jew iżomm il-prattika tas-sussidju in kwistjoni għandu jidħol f'dawn il-konsultazzjonijiet mill-aktar fis possibbli.L-għan għall-konsultazzjoni ikun li jiċċara l-fatti tas-sitwazzjoni u sabiex jasal għal-ftehim fejn iż-żewġ naħat jaqblu. 7.4. Jekk il-konsultazzjonijiet ma jirriżultawx fi ftehim bejn iż-żewġ membri fi żmien 60 ġurnata [20], kwalunkwe Membru li huwa parti f'din il-konsultazzjoni jista' jirreferi l-kwistjoni lill-DSB sabiex jistabbilixxi panel, sakemm id-DSB ma jiddeċidix b'konsensus li jistabbilixxi l-panel. Il-mod kif isir il-panel u t-termini ta' referenza tiegħu għandhom jiġu stabbiliti fi żmien 15-il ġurnata mid-data meta jkun stabbilit il-panel. 7.5. Il-panel għandu jirrevedi l-kwistjoni u għandu jagħti r-rapport finali tiegħu lill-partijiet ikkonċernati fil-kwistjoni. Ir-rapport għandu jiġi ċirkolat lill-Membri kokllha fi żmien 120 ġurnata mid-data ta' meta jsir u jkunu stabbiliti t-termini ta' referenza tal-panel. 7.6. Fi żmien 30 ġurnata mill-ħruġ tar-rapport tal-panel lill-Membri kollha, ir-rapport għandu jiġi addottat mid-DSB [21] sakemm wieħed mill-partijiet fil-kwistjoni ma jinnotifikax formalment id-DSB bid-deċiżjoni tiegħu li jappella jew id-DSB jiddeċiedi permezz ta' konsensus li jadotta r-rapport. 7.7. Meta isir appell għar-rapport tal-panel, il-Bord ta' l-Appell għandu joħroġ id-deċiżjoni fi żmien 60 ġurnata mid-data meta l-parti fil-kwistjoni formalment tinnotifika l-intenzjoni li tappella. Meta l-Bord ta' l-Appell iqis li ma jistax jipprovdi r-rapport tiegħu fi żmien 60 ġurnata, għandu jinforma lid-DSB bil-miktub tar-raġunijiet għalfejn ma nżammx il-ħin flimkien ma' stima ta' perjodu li jirrifletti kemm ikollu bżonn żmien biex jissottometti r-rapport. F'ebda każ il-proċeduri għandhom idumu iktar minn 90 ġurnata. Ir-rapport ta' l-appellant għandu jiġi adottat mid-DSB jew mingħajr l-ebda kondizzjoni aċċetata mill-partijiet fil-kwistjoni sakemm id-DSB jiddeċiedi b'kunsensus biex ma jaddottax ir-rapport ta' l-appell fi żmien 20 ġurnata wara l-ħruġ tagħħa lill-Membri kollha [22]. 7.8. Fejn rapport tal-panel jew rapport tal-korp ta' l-appellantor ikun adottat li f'liema rapport ikun stabbilit li kwalunkwe sussidju jirriżulta f'effetti kuntrarji għall-interessi ta' Membru ieħor fi ħdan it-tifsira ta' l-Artikolu 5, il-Membru li qed jagħti jew iżomm sussidju bħal dan gandu jieħu passi xierqa biex ineħħi l-effetti kuntrarji jew jirtira s-sussidju. 7.9. Fl-eventwalità li l-Membru ma ħax il-passi meħtieġa sabiex ineħħi l-effetti kuntrarji tas-sussidju jew biex jirtira s-sussidju fi żmien sitt xhur mid-data li d-DSB tadotta r-rapport tal-panel jew il-Korp ta' l-Appell, u fin-nuqqas ta' ftehim fuq il-kumpens, id-DSB għandha tawtorizza lill-Membru kwerelant biex jieħu kontro-miżuri, li huma proporzjonali bl-ammont u n-natura ta' effetti kuntrarji li huma determinati li jeżistu, sakemm id-DSB ma jiddeċidiex b'konsenus li jiċħdu t-talba. 7.10. Fl-eventwalità li parti fil-kwistjoni titlob l-arbitraġġ taħt paragrafu 6 ta' l-Artikolu 22 tad-DSB, l-arbitru għandu jistabbilixxi jekk il-kontro-miżuri humiex proporzjonali mal-grad u n-natura ta' l-effetti kuntrarji li huma determinati li jeżistu. IT-TITOLU IV SUSSIDJI MHUX AZZJONABBLI Artikolu 8 Identifikazzjoni ta' Sussidji mhux Azzjonabbli 8.1. Is-sussidji li ġejjin jitqiesu bħala mhux azzjonabbli [23]: (a) sussidji li mhumiex speċifiċi fil-konfront tat-tifsira ta' l-Artikolu 2; (b) sussidji li huma speċifiċi fi ħdan it-tifsira ta' l-Artikolu 2 iżda li jissodisfaw il-kondizzjonijiet kollha li hemm pprovduti fil-paragrafi 2(a), 2(b) jew 2(c) hawn taħt indikati. 8.2. Minkejja d-dispożizzjonijiet tat-Titolu III u V, is-sussidji li ġejjin ikunu ta' natura mhux azzjonabbli: (a) assistenza għar-riċerka kondotta minn ditti jew edukazzjoni iktar għolja jew stabbilimenti għar-riċerka fuq bażi kuntrattwali ma' ditti jekk: [24] [25] [26] [27] [28] l-assistenza tkopri mhux aktar minn 75 fil-mija ta' l-ispejjeż ta' riċerki industrijali jew 50 fil-mija ta' l-ispejjeż ta' l-attività ta' l-iżvilupp qabel il-kompetizzjoni [29] [30]; u sakemm din l-assistenza hija esklussivament limitat għal: (i) spejjeż tal-persunal (persuni li jagħmlu r-riċerki, nies tekniċi u membri oħra ta' l-persunal li huma mpjegati esklussivament biex jagħmlu riċerki); (ii) spejjeż ta' strumenti, għodda, art u bini wżati esklussivament u permanentement (ħlief meta huma wżati fuq bażi kummerċjali) għall-attività tar-riċerka; (iii) spejjeż ta' konsultazzjoni u servizzi ekwivalenti għall-attività tar-riċerka, inklużi wkoll riċerka mixtrija, tagħrif tekniku, patenti, eċċ.; (iv) spejjeż addizzjonali li ntefqu direttament bħala riżultat ta' l-attivitajiet tar-riċerki; (v) spejjeż oħra ta' sikwit (bħal dawk għal materjali, fornituri u affarijiet simili oħra). (b) assistenza lill-regjuni żvantaġġati fit-territorju ta' Membru mogħti skond l-istruttura reġjonali ġenerali ta' l-iżvilupp [31] u mhux speċifikat (fit-tifsira indikata fl-Artikolu 2) fir-reġjuni eliġibbli sakemm: (i) Kull reġjun żvantaġġat għandu jkun b'mod ċar ġeografikament żona kontigwa b'identità ekonomika u amministrattiva identifikabbli; (ii) ir-reġjun jitqies bħala żvantaġġat fuq il-bażi ta' kriterji newtrali u oġġettivi [32], u għandhom jindikaw li d-diffikultajiet tar-reġjuni joħorġu minn wieħed jew aktar miċ-ċirkostanzi temporanji; dawn il-kriterji għandhom jiġu speċifikati fil-Liġi, regolamenti, u dokumenti uffiċjali oħra, sabiex ikunu jistgħu jiġu verifikati; (iii) il-kriterji għandhom jinkludu kejl ta' l-iżvilupp ekonomiku li għandu jiġi bbażat fuq mill-inqas wieħed jew aktar mill-fatturi li ġejjin: - wieħed jew ta' qligħ per capita jew qligħ familjari per capita, jew GDP per capita, li ma jistax jeċċeddi l-85 fil-mija tal-medja għat-territorju kkonċernat; - ir-rata tal-qgħad, li għandha tkun mill-inqas 110 fil-mija tal-medja għat-territorju kkonċernat. kif kkalkulat fuq perjodu ta' tliet snin; madankollu din il-miżura tista' tkun waħda maqgħuda u tista' tinkludi fatturi oħra. (ċ) assistenza biex jippromuovi l-addattazzjoni tal-faċilitajiet eżistenti [33] lir-rekwiżiti ambjentali imposti bil-liġi u/jew regolamenti b'mod aktar strett u b'iktar piż finanzjarju fuq id-ditti, iżda jrid jiġi pprovdut li l-assistenza: (i) hija miżura ta' darba li mhix ser tirrepeti ruħha; u (ii) hija limitata għal 20 fil-mija ta' l-ispejjeż ta' l-adattazzjoni; u (iii) ma tkoprix l-ispejjeż għas-sostituzzjoni u l-operazzjoni ta' l-investiment assistit, li kollha kemm hi għandha tkun koperta mid-ditti; u (iv) hija direttament konnessa ma' u hija proporzjonali ma' l-ippjannar ta' ditta għat-tnaqqis ta' sikkaturi u tniġġis u ma tkoprix spejjeż ta' produzzjoni li setgħu ġew salvati jew akkwistati; u (v) hija disponibbli lid-ditti kollha li jistgħu jaddottaw l-għodda l-ġodda u/jew proċessi ta' produzzjoni. 8.3. Il-kumitat għandu jkun notifikat bil-quddiem dwar l-implimentazzjoni ta' programm ta' sussidju għal liema għan ġew invokati id-dispożizzjonijiet ta' paragrafu 2, skond id-dispożizzjonijiet tat-Titolu VII. Kwalunkwe notifika bħal din, għandha tkun preċiża biżżejjed sabiex il-Membri l-oħra jkunu jistgħu jevalwaw il-konsistenza tal-programm mal-kondizzjonijiet u l-kriterji pprovduti fid-dispożizzjonijiet rilevanti lill-paragrafu 2. Il-Membri għandhom ukoll jipprovdu lill-Kumitat b'aġġornamenti annwali ta' dawn in-avviżi, partikolarment billi jissuplixxu informazzjoni fuq skala globali għal kull programm, u dwar kwalunkwe modifika ta' dan il-programm. Membri oħra jkollhom id-dritt li jirrekjedu informazzjoni dwar il-kawżi individwali ta' taħt il-programm ta' sussidju kif notifikat [34]. 8.4. Fuq talba ta' Membru, is-Segretarjat jirrevedi n-notifika magħmula skond il-paragrafu 3 u, fejn ikun hemm bżonn, jista jirrekjedi informazzjoni ulterjuri mill-Membri sussidjarju dwar il-programm notifikat li jkun qed jiġi rivedut. Is-Segretarjat għandu jagħmel rapport lill-Kumitat dwar is-sejbiet tiegħu. La darba ssir it-Talba, il-Kumitat għanda tirrevedi s-sejbiet tas-Segretarjat (jew, jekk reviżjoni mis-segretarjat ma tkunx intalbet, in-notifika fiha nnifisha), bil-għan li jistabbilixxi jekk il-kondizzjonijiet u l-kriterji mniżżla fil-paragrafu 2 ma ġewx sodisfatti.. Il-proċedura msemmija f'dan il-paragrafu għandha titlesta l-iktar tard fl-ewwel laqgħa regolari tal-Kumitat wara n-notifika tal-programm ta' sussidju, iżda jrid jiġi pprovdut li mill-inqas xagħrejn skadew bejn din in-notifika u l-laqgħa regolari tal-Kumitat. Il-proċedura ta' reviżjoni kif deskritta f'dan il-paragrafu tapplika wkoll, fil-każ li jkun hemm talba, fir-rigward ta' modifiki sostanzjali ta' programm notifikat fl-aġġornamenti annwali indikati fil-paragrafu 3. 8.5. Fuq talba ta' Membru, id-determinazzjoni tal-kumitat b'referenza għall-paragrafu 4, jew nuqqas da parti tal-kumitat biex jagħmel din id-determinazzjoni, kif ukoll il-vjolazzjoni, f'każijiet individwali, tal-kondizzjonijiet imniżżla fil-programm notifikat, għandha tiġi sottomess għar-rabta ta' l-arbitraġġ. Il-korp ta' l-arbitraġġ għandha tippreżenta l-konklużjonijiet tagħha fi żmien 120 ġurnata mid-data meta l-kwistjoni kienet mgħoddija f'idejn il-korp ta' l-arbitraġġ. Ħlief kif inhu ulterjorment pprovdut f'dan il-paragrafu, id-DSB għandha tapplika l-arbitaġġi kondotti taħt dan il-paragrafu. Artikolu 9 Konsultazzjonijiet u Rimedji Awtorizzati 9.1. Jekk matul l-implimentazzjoni tal-programm imsemmi fil-paragrafu 2 jew l-Artikolu 8, minkejja l-fatt li l-programm huwa konsistenti mal-kriterji mniżżla f'dak il-paragrafu, membru għandu raġunijiet biex jemmen li l-progamm irriżulta f'effetti kuntrarji ta' natura serja lill-industrija domestika ta' dak il-Membru, bħal per eżmpju meta jiġu kkawżati danni li huma diffiċli biex jirranġaw, dan il-Membru jista' jitlob il-konsultazzjoni mal-Membru li qed jagħti jew iżomm is-sussidju. 9.2. Fuq talba għal konsultazzjoni taħt paragrafu 1, il-Membru li qed jagħti jew iżomm il-programm tas-sussidju in kwistjoni għandu jidħol f'dawn il-konsultazzjonijiet mill-aktar fis possibbli. L-għan għall-konsultazzjoni jkun li jiċċara l-fatti tas-sitwazzjoni u sabiex jasal għal ftehim aċċettabbli għaż-żewġ naħat. 9.3. Jekk dan il-ftehim ma' jintlaħaqx fil-tul tal-konsultazzjonijiet indikati taħt paragrafu 2 fi żmien 60 ġurnata minn dawn il-konsultazzjonijiet, il-Membru li jkun qed jagħmel din il-talba jista' jirreferi l-kwistjoni lill-Kumitat. 9.4. Fejn kwistjoni tinġieb quddiem il-Kumitat, il-Kumitat għandu mmedjatament jirrevedi l-fatti involuti u l-evidenza ta' l-effetti b'referenza għal paragrafu 1. Jekk il-kumitat jistabbilixxi li dawn l-effetti jeżistu, jista jirrakkomanda lill-Membru sussidjarju biex ibiddel dan il-programm b'dak il-mod sabiex ineħħi dawn l-effetti. Il-Kumitat għandu jippreżenta l-konklużjonijiet tiegħu fi żmien 120 ġurnata mid-data meta l-kwistjoni ngħaddiet lilha skond paragrafu 3. Fil-każ li r-rakkomandazzjoni ma tkunx segwita fi żmien sitt xhur, il-kumitat għandu jagħti l-awtorizzazzjoni meħtieġa lill-Membri li qed jagħmel it-talba biex dan ikun jista' jieħu kontro-miżuri xierqa ta' natura proporzjonali man-nautra u mal-grad ta' l-effetti determinati li jeżistu. IT-TITOLU V MEZZI TA' TAXXA KOMPENSATORJA Artikolu 10 Applikazzjoni ta' l-Artikolu VI tal-GATT 1994 [35] Il-Membri għandhom jieħdu l-passi kollha meħtieġa biex jaċċertaw li l-imposizzjoni ta' taxxa kompensatorja [36] fuq kwalunkwe prodott tat-territorju ta' kwalunkwe Membru imputat fit-territorju ta' membru ieħor huwa skond id-dispożizzjonijiet ta' l-Artikolu VI tal-GATT 1994 u skond it-termini ta' dan il-Ftehim. Taxxa kompensatorja tista' tkun imposta biss wara investigazzjoni mibdija [37] u kondotta skond id-dispożizzjonijiet ta' dan il-Ftehim u l-Ftehim dwar l-Agrikoltura. Artikolu 11 Bidu u Investigazzjoni Sussegwenti 11.1. Għajr kif provdut fil-paragrafu 6 investigazzjoni bl-għan li tistabbilixxi l-eżistenza, grad u effett ta' l-allegat sussidju, għandha tinbeda la darba ssir applikazzjoni bil-miktub minn jew da parti ta' l-industrija domestika. 11.2. Applikazzjoni taħt paragrafu 1 għandha tinkludi biżżejjed evidenza li tixhed l-eżistenza ta' (a) sussidju u, jekk huwa possibbli, l-ammont tiegħu, (b) danni kif spjegat taħt l-Artikolu VI tal-GATT 1994 kif inhu interpretat f'dan il-Ftehim, u (ċ) konnessjoni kawżali bejn l-importazzjoni sussidjata u l-allegat danni. Asserzjoni sempliċi, li mhix sostanzjata mill-evidenza relevanti, ma tistax titqies bħala biżżejjed għall-għanijiet ta' dan il-paragrafu. Fuq bażi ta' dak li huwa raġonevolment disponibbli lill-applikant, l-applikazzjoni għanda tinkludi informazzjoni fuq li ġej: (i) l-identità ta' l-applikant u deskrizzjoni magħmula mill-istess applikant, tal-volum u tal-valur tal-prodotti domestiċi u ta' prodotti simili. Fejn issir applikazzjoni bil-miktub da parti ta' industrija domestika, l-applikazzjoni għandha tidentifika l-industrija f'isem liema permezz ta' lista tal-produtturi domestiċi kollha li jfornu l-prodott simili (jew assoċazzjonijiet ta' produtturi domestiċi tal-prodott simili) u, sakemm huwa possibbli, deskrizzjoni tal-volum u tal-valur tal-produzzjoni domestika tal-prodott simili li hija r-responsabbilità ta' dawn il-produtturi; (ii) Deskrizzjoni kompleta tal-prodott allegatament issussidjat, l-isem jew ismijiet tal-pajjiż jew pajjiżi ta' oriġini, jew ta' l-esportazzjoni in kwistjoni, l-identità ta' kull esportatur jew produttur barrani magħruf u lista tal-persuni magħrufa li qegħdin jimportaw il-prodotti in kwistjoni; (iii) l-evidenza dwar l-eżistenza, l-ammont u n-natura tas-sussidju in kwistjoni; (iv) evidenza li turi li l-allegat danni fil-konfront ta' l-industrija domestika seħħet minħabba importazzjoni sussidjata permezz ta' l-effetti kkawżati mis-sussidji; din l-evidenza tinkludi informazzjoni fuq l-evoluzzjoni tal-volum ta' l-allegat sussidju importat, l-effetti ta' din l-importazzjoni fuq il-prezzijiet u fuq prodotti simili fis-suq domestiku u l-impatt konsegwenti ta' l-importazzjoni fuq l-industrija domestika, kif jidher mill-fatturi rilevanti u indiċi li għandhom influwenza fuq is-sitwazzjoni ta' l-industrija domestika, bħal dawk elenkati f'paragrafi 2 u 4 ta' l-Artikolu 15. 11.3. L-awtoritajiet għandhom jirrevedu l-kjarezza u l-adekwatezza ta' l-evidenza pprovduta fl-applikazzjoni, li għandha l-għan li tiddeterrmina jekk ix-xhieda hijiex biżżejjed sabiex tiġġustifika l-bidu ta' investigazzjoni. 11.4. Investigazzjoni ma tista tinbeda skond il-paragrafu 1, sakemm l-awtoritajiet iddeterminaw, fuq il-bażi ta' l-eżaminazzjoni tal-grad ta' appoġġ għal, jew in opposizzjoni għall-applikazzjoni espressa [38] mill-prodotti domestiċi jew prodotti simili, li l-applikazzjoni saret minn jew da parti ta' l-industrija domestika [39]. L-applikazzjoni titqies bħala waħda magħmula minn jew da parti ta' l-industrija domestika jekk hija appoġġata minn dawk il-produtturi domestiċi li l-prodott kollettiv tagħhom jikkostitwixxi iktar minn 50 fil-mija tal-produzzjoni totali tal-prodott simili prodott minn dik il-parti ta' l-industija domestika li tesprimi jew appoġġ jew opposizzjoni għall-applikazzjoni. Madankollu, ma ssir l-ebda investigazzjoni meta l-produtturi domestiċi espresssament jappoġġjaw l-akkont ta' l-applikazzjoni għal inqas minn 25 fil-mija tal-produzzjoni totali tal-prodotti simili kif prodotta mill-industrija domestika. 11.5. L-awtoritajiet għandhom jevitaw, sakemm ma jkunx hemm deċiżjoni sabiex tinbeda l-investigazzjoni, kwalunkwe pubblikazzjoni ta' l-applikazzjoni għall-bidu ta' l-investigazzjoni. 11.6. Jekk, f'każijiet speċjali, l-awtoritajiet konċernati jiddeċiedu li jibdew investigazzjoni mingħajr ma jkunu rċievew applikazzjoni bil-miktub minn jew da parti ta' l-industrija domestika għal dan l-għan, dawn għandhom jipproċedu biss jekk jkollhom evidenza biżżejjed ta' sussidju, danni jew konnessjoni kawżali, kif deskritta fil-paragrafu 2, sabiex jiġġustifikaw il-bidu ta' l-investigazzjoni. 11.7. L-evidenza tas-sussidju kif ukoll tal-ħsara għandhom jitqiesu flimkien (a) fid-deċiżjoni li tikkonċerna jekk għandhiex tibda investigazzjoni u (b) warajha, fil-kors ta' l-investigazzjoni, li tibda f'data mhux iktar tard mill-iktar data fil-qrib meta skond id-dispożizzjonijiet ta' dan il-Ftehim miżuri proviżorji jistgħu jiġu applikati. 11.8. F'każijiet meta prodotti mhumiex impurtat direttament mill-pajjiż ta' oriġini iżda huma esportati mill-Membru li qed jimporta mill-pajjiż intermedjarju, id-dispożizzjonijiet ta' dan il-ftehim japplikaw bi sħiħ u t-transazzjoni jew transazzjonijiet għandhom, għall-għan ta' dan il-Ftehim, jitqiesu bħallikieku seħħew bejn pajjiż ta' oriġini u membru li qed jimporta. 11.9. Applikazzjoni taħt paragrafu 1 għandha tiġi miċħuda u l-investigazzjoni tieqaf immedjatament malli l-awtoritajiet konċernati jkunu sodisfatti li m'hemmx evidenza biżżejjed la tas-sussidju u lanqas tal-ħsara sal-punt li l-kontinwazzjoni tal-proċeduri in kwistjoni m'hix ġustifikata. Fil-każijiet ta' sussidji ikunu de minimis jew meta l-volum tas-sussidji importati, attwali jew potenżjali, jew il-ħsarat huma negliġibbli ikun hemm terminazzjoni immedjata. Għall-għan ta' dan il-paragrafu, l-ammont tas-sussidju għandha titqies de minimis jew is-sussidju huwa inqas minn 1 fil-mija ad valorem. 11.10. Investigazzjoni m'għandhiex tostakola l-proċeduri tal-clearance doganali. 11.11. Investigazzjonijiet għandhom, ħlief f'każijiet speċjali, jiġu konklużi f'mhux iktar minn 18-il xahar minn meta bdew. Artikolu 12 Evidenza 12.1. Membri u l-partijiet kokllha interessati f'investigazzjoni fuq taxxi kompensatorji, jiġu notifikati dwar l-informazzjoni meħtieġa mill-awtoritajiet u l-opportunitajiet wiesgħa permezz ta' liema jistgħu jippreżentaw bil-miktub l-evidenza kollha li huma jqisu bħala relevanti fir-rigward ta' l-investigazzjoni in kwistjoni. 12.1.1. Esportaturi, produtturi barranin jew membri interessati li jirċievu kwestjonarji wżati f'każijiet ta' l-investigazzjoni dwar it-taxxi ta' kontrobilanċ jingħataw mill-inqas 30 ġurnata għat-tweġiba [40]. Konsiderazzjoni xierqa għandha tingħata lill-kwalunkwe talba għall-estensjoni tat-terminuta' 30 ġurnata u, malli tintwera r-raġuni għal din it-talba, din l-estensjoni tingħata kif u meta prattikabbli. 12.1.2. Soġġetti għall-ħtiġijiet għall-protezzjoni ta' informazzjoni kunfidenzali, l-evidenza ppreżentata bil-miktub minn Membru jew parti wieħed interessat tiġi immedjatament għad-dispożizzjoni tal-Membru jew parti interessata l-oħra li jkunu parteċipi fl-investigazzjoni. 12.1.3. Malli tinbeda nvestigazzjoni, l-awtoritajiet għandhom jipprovdu t-test kollu ta' l-applikazzjoni bil-miktub riċevut fuq il-bażi ta' paragrafu 1 ta' l-Artikolu 11 lill-esportaturi magħrufa [41] u lill-awtoritajiet tal-Membru esportatur u jagħmlu għad-dispożizzjoni, jekk issir it-talba, tal-partijiet l-oħra interessati u nvoluti. Konsiderazzjoni xierqa tingħata wkoll fir-rigward tal-protezzjoni ta' informazzjoni kunfidenzali, kif provdut fil-paragrafu 4. 12.2. Membri jew partijiet interessati, fuq il-bażi ta' ġustifikazzjoni, ikollhom ukoll id-dritt li jippreżentaw informazzjoni verbalment. Fejn informazzjoni bħal din tiġi provduta verbalment, il-Membri jew partijiet interessati ikollhom jagħmlu dawn is-sottomissjonijiet bil-miktub. Kwalunkwe deċiżjoni ta' l-awtoritajiet investigattivi tista' tkun ibbażata biss fuq din l-informazzjoni u argumenti kif kien hemm miktub fl-arkivji u li kienu għad-dispożizzjoni tal-Membri jew partijiet interessati u li kien parteċipi għall-investigazzjoni, wara li jqisu wkoll il-bżonn tal-protezzjoni ta' l-informazzjoni konfidenzali. 12.3. Fejn dan ikun prattiku, l-awtoritajiet kultant għandhom jipprovdu opportunitajiet lill-Membri u partijiet kollha interessati sabiex jaraw l-informazzjoni relevanti għall-preżentazzjoni tal-każ tagħhom, li mhumiex kunfidenzali kif definit taħt paragrafu 4, u li tintuża mill-awtoritajiet fl-investigazzjonijiet dwar it-taxxa ta' kontrobilanċ, u biex jippreparaw preżentazzjonijiet fuq il-bażi ta' din l-informazzjoni. 12.4. Kwalunkwe informazzjoni ta' natura kunfidenzali (per eżempju, li la darba jiġi svelat, jista' joħloq vantaġġ kompettitiv u sinifikanti lill-kompetitur jew jista' jkollu effett kontrarju sinifikanti fuq il-persuna li tkun qed tissuplixxi l-informazzjoni jew fuq il-persuna mingħand min il-fornitur ikun qed iġib l-informazzjoni), jew li tiġi pprovduta fuq livell kunfidenzali mill-partijiet fl-investigazzjoni, jekk ikun hemm raġuni valida għal dan, għandha tiġi ttrattata b'kunfidenzalità mill-awtoritajiet. Informazzjoni bħal din ma tistax tkun svelata mingħajr permess speċifiku mill-parti li qed tissottomettieha [42]. 12.4.1. L-awtoritajiet għandhom jitolbu l-interess tal-Membri jew tal-partijiet interessati li jkunu qed jipprovdu l-informazzjoni kunfidenzali sabiex ifornu sommarji ta' l-istess ta' natura mhux kunfidenzali. Dawn is-sommarji għandhom ikollhom dettalji biżżejjed sabiex jippermettu ftehim raġonevoli tas-sustanza ta' l-informazzjoni sottomessa kunfidenzalment. F'każijiet rari, dawn il-Membri jew partijiet jistgħu jindikaw li din l-informazzjoni ma tistax tiġi spjegata fil-qosor. F'każijiet rari bħal dawn, għandha tiġi pprovduta stqarrija konsistenti bir-raġunijiet għalfejn dan mhux possibbli. 12.4.2. Jekk l-awtoritajiet isibu li talba għal kunfidenzalità mhix fondata u jekk il-fornitur ta' l-informazzjoni ma jkunx irid jirrendi pubblika din l-informazzjoni jew jawtorizza li tkun svelata b'mod ġenerali jew fil-qosor, l-awtoritajiet jistgħu jinjoraw din l-informazzjoni ħlief meta jista jintwera għas-sodisfazzjon tagħhom minn sorsi oħra li din l-informazzjoni hija fil-fatt korretta [43]. 12.5. Ħlief fil-każijiet pprovduti fil-paragrafu 7, waqt il-kors ta' l-investigazzjoni l-awtoritajiet għandhom jissodisfaw lilhom infushom dwar il-kjarezza ta' l-informazzjoni fornita mill-Membri jew partijiet interessati u fuq liema r-riċerki tagħħom ikunu bbażati. 12.6. L-awtoritajiet investigattivi jistgħu jagħmlu investigazzjonijiet fit-territorju ta' membri oħra skond il-bżonn, iżda dawn iridu jkunu notifikaw il-Membru kkonċernat fi żmien xieraq sakemm dak il-Membri jopponi l-investigazzjoni. Barra minn hekk, l-awtoritajiet investigattivi jistgħu jagħmlu l-investigazzjonijiet f'bini jew ditti u jistgħu jeżaminaw l-arkivji tad-ditta jekk (a) id-ditta taqbel dwar dan u (b) il-Membru in kwistjoni huwa notifikat u ma joġġezzjonax. Il-proċeduri mniżżla fl-Anness VI għandhom japplikaw fir-rigward ta' l-investigazzjonijiet f'bini jew ditti. Soġġet għall-ħtieġa ta' protezzjoni ta' l-informazzjoni kunfidenzali, l-awtoritajiet għandhom ipoġġu għad-dispożizzjoni kwalunkwe riżultati investigattivi, jew għandhom jisvelaw l-istess skond paragrafu 8, lid-ditti għal min jappartjenu u jistgħu jagħmlu riżultati bħal dawn disponnibli lill-applikanti. 12.7. Fil-każijiet meta Membri jew partijiet interessati jirrifjutaw aċċess għal, jew ma jipprovdux, informazzjoni meħtieġa fi żmien raġonevoli jew sinifikament jostakolaw l-investigazzjoni, jistgħu jsiru determinazzjonijiet ta' natura preliminari jew finali, posittivi jew negattivi, fuq il-bażi tal-fatti disponibbli. 12.8. L-awtoritajiet għandhom, qabel ma ssir id-determinazzjoni finali, jinfurmaw il-Membri u l-partijiet interessati tal-fatti essenzali meqjusa li jiffurmaw il-bażi għad-deċiżjoni li tiddeċiedi jekk tapplikax miżuri definittivi jew le. Dan l-isvelar għandu jseħħ fi żmien biżżejjed għall-partijiet li jiddefendu l-interessi tagħhom. 12.9. Għall-għan ta' dan il-Ftehim, "il-partijiet interessati" għandhom jinkludu: (i) esportatur jew produttur barrani jew l-importatur ta' prodott soġġett għall-investigazzjoni, jew kummerċ jew assoċazzjoni tan-negozju li hija magħmula fil-maġġior parti minn membri produtturi, esportaturi u importaturi ta' dan il-prodott; u (ii) produttur ta' prodott simili tal-Membru importatur jew assoċazzjoni tal-kummerċ jew negozju li huma magħmula fil-maġġjor parti ta' membri li jipprodoċu prodott simili fit-territorju tal-Membru importatur. Din il-lista m'għandhiex tipprekludi Membri milli jippermettu partijiet domestiċi jew barranin għajr dawk hawn fuq imsemmija sabiex ikunu nklużi bħala partijiet interessati. 12.10. L-awtoritajiet għandhom jipprovdu opportunitajiet għall-industriji utenti, u għall-organizzazzjoni rappreżentattiva tal-konsumatur fil-każijiet meta l-prodott huwa komunement mibjugħ fil-livell ta' bejgħ bl-imnut, sabiex jipprovdu informazzjoni li hija rilevanti lill-investigazzjoni dwar sussidji, danni u kawżalità. 12.11. L-awtoritajiet għandhom iqisu b'mod xieraq kwalunkwe diffikultajiet li jistgħu ikollhom il-partijiet, partikolarment industriji żgħar, meta jkunu qed ifornu l-informazzjoni meħtieġa, u tipprovdi kemm jista' jkun għajnuna prattikabbli. 12.12. Il-proċeduri indikati hawn fuq mhumiex maħsuba biex ma jippermettux l-awtoritajiet ta' Membru milli jipproċedi fil-fond dwar bidu ta' investigazzjoni, li jilħaq determinazzjonijiet preliminari jew finali, ta' natura posittiva jew negattiva, jew milli japplika miżuri proviżorji jew finali skond id-dispożizzjonijiet relevanti ta' dan il-Ftehim. Artikolu 13 Konsultazzjoni 13.1. Kemm jista' jkun malajr wara li applikazzjoni tiġi aċċettat taħt l-Artikolu 11, u f'kull każ qabel ma tinbeda investigazzjoni, Membri li jkollhom prodotti li jistgħu ikunu soġġetti għall-investigazzjoni, għandhom ikunu invitati għall-konsultazzjoni bl-għan li jiċċaraw is-sitwazzjoni dwar l-aspetti msemmija fil-paragrafu 2 ta' l-Artikolu 11 bil-ħsieb li jaslu fi ftehim għall-aħjar soluzzjoni. 13.2. Barra minn hekk, matul l-investigazzjoni, Membri tal-prodotti li jkunu hekk soġġetti għall-investigazzjoni jingħataw opportunità raġonevoli sabiex ikomplu konsultazzjoni, bl-għan li jiċċara is-sitwazzjoni fatwali u biex jaslu għal ftehim dwar l-aħjar soluzzjoni [44]. 13.3. Mingħajr preġudizzju għall-obbligu li tagħti opportunità raġonevoli għal konsultazzjoni, dawn id-dispożizzjonijiet dwar konsultazzjoni, m'humiex maħsuba biex ma jippermettux l-awtoritajiet ta' Membru sabiex jipproċedu fil-fond dwar il-bidu ta' l-investigazzjoni, milli jintlaħqu determinazzjonijiet preliminari jew finali, sew jekk posittivi jew negattivi, jew milli japplikaw id-dispożizzjonijiet tal-miżuri finali, skond id-dispożizzjonijiet ta' dan il-Ftehim. 13.4. Il-Membru li għandu l-intenzjoni li jibda din l-investigazzjoni jew li jmexxi din l-investigazzjoni għandha tippermetti, jekk tiġi hekk mitluba, il-Membru jew Membri li jkollhom prodott suġġett għall-aċċess investigattiv fuq evidenza ta' natura mhux kunfidenzali, inkluż ukoll sommarju tad-data wżata għall-bidu jew għat-tmexxija ta' l-investigazzjoni. Artikolu 14 Kalkoli ta' l-Ammont ta' Sussidju Skond il-Benefiċċju għal min qed jirċievi. Għall-għan tat-Titolu 5, kwalunkwe metodu wżat mill-awtorità investigattiva sabiex tikkalkula l-benefiċċju għal min qed jirċievi mogħtija skond il-paragrafu 1 ta' l-Artikolu 1 għandha tiġi regolarizzata fil-leġislazzjoni nazzjonali jew r-regoli ta' l-implimentazzjoni tal-Membru kkonċernat u l-applikazzjoni f'kull każ għandha tkun trasparenti u spjegata b'mod adegwat. Barra minn hekk, kwalunkwe metodu ta' dan it-tip għandu jikkonforma mal-linji gwida li ġejjin: (a) Dispożizzjonijiet tal-gvern dwar l-ekwità kapitali m'għandhomx jitqiesu bħala li jaffettwaw il-benefiċċju, sakemm l-investiment deċiż jista jitqies bħala nkonsistenti mal-prattika tas-soltu ta' investiment (li tinkludi d-dispożizzjoni dwar ir-riskju kapitali) ta' l-investituri privati fit-territorju tal-Membru; (b) self mill-gvern m'għandux jitqies li qed jagħti benefiċċju, sakemm ma jkunx hemm differenza fl-ammont li d-ditta li tkun qed tirċievi s-self tħallas fuq self magħmul mill-gvern u l-ammont li ditta tħallas li kieku jkun hemm self kummerċjali paragunabbli li d-ditta tkun tista' takkwista fis-suq. F'dan il-każ il-benefiċċju jkun fid-differenza bejn iż-żewġ ammonti; (ċ) garanzija ta' self mill-gvern m'għandhiex titqies bħala waħda li toħloq benefiċċju, sakemm ma jkunx hemm differenza bejn l-ammont ta' ħlas fuq is-self garantit mid-ditta li tkun qed tirċievi l-garanzija mill-gvern u l-ammont li d-ditta jkollha tħallas fuq self kummerċjali komparabbli li ma tkunx preżenti fil-garanzija tal-gvern. Fil-każ li l-benefiċċju jkun fid-differenza bejn iż-żewġ ammonti rranġati għal kwalunkwe differenza fil-ħlas; (d) il-provvista ta' oġġetti jew servizzi jew xiri ta' prodotti mill-gvern m'għandux jitqies bħala wieħed li jagħti benefiċċju sakemm il-provvista ma ssirx għall-inqas mir-renumerazzjoni adegwata, jew ix-xiri jsir għal iktar mir-renumerazzjoni adegwata. L-adegwatezza tar-renumerazzjoni għandha tiġi stabbilita f'relazzjoni mal-kondizzjonijiet tas-suq prevalenti għal-prodott jew servizz in kwistjoni fil-pajjiż jew għax-xiri (inklużi l-prezz, kwalità, disponibbilità, kemm jimxi fis-suq, trasportazzjoni u kondizzjonijiet oħra ta' xiri u bejgħ). Artikolu 15 Determinazzjoni ta' Ħsara [45] 15.1. Id-determinazzjoni ta' ħsara għall-għan ta' l-Artikolu VI tal-GATT 1994 ser tkun ibbażata fuq l-evidenza posittiva u tinvolvi għan ta' investigazzjoni ta' kemm (a) il-volum ta' l-importazzjoni ssussidjati u l-effetti ta' l-importi ssussidjati fuq il-prezzijiet tas-suq domestiku [46] u (b) l-impatt konsegwenti ta' dawn l-importazzjoni fuq il-produtturi domestiċi ta' dawn il-prodotti. 15.2. Fir-rigward tal-volum ta' importazzjoni ssussidjata, l-awtoritajiet investigattivi, għandhom jikkunsidraw jekk kienx hemm żieda sinifikanti l-importazzjoni sussidjata, jew f'termini assoluti jew relattivi fir-rigward ta' prodotti jew konsum fil-Membru importatur. Fir-rigward ta' l-effetti ta' l-importazzjoni sussidjati fuq prezzijiet, l-awtoritajiet investigattivi għandhom iqisu jekk kienx hemm tnaqqis fil-prezz sinifikanti mill-importazzjoni sussidjarja meta mqabbla mal-prezz tal-prodott simili tal-membru importatur, jew jekk l-effett ta' din l-importazzjoni jservi biex inaqqas il-prezzijiet għall-grad sinifikanti jew li ma jħallix li dawn il-prezzijiet jiżdiedu, li setgħet isseħħ, sa grad sinifikanti. L-ebda wieħed jew ħafna minn dawn il-fatturi ma jistgħu jagħtu direzzjoni deċiżiva. 15.3. Fejn importazzjoni ta' prodotti minn iktar minn pajjiż wieħed tkun simultanjament soġġetta għat-taxxa tal-kontrobilanċ, l-awtoritajiet investigattivi jistgħu jeżaminaw f'daqqa l-effett ta' din l-importazzjoni jekk jiddeterminaw biss li (a) l-ammont tas-sussidju f'relazzjoni ma' l-importazzjoni minn kull pajjiż jammonta għall-iktar minn de minimis kif definit fil-paragrafu 9 ta' l-Artikolu 11 u l-volum ta' l-importazzjoni minn kull pajjiż mhuwiex negliġġibli u (b) eżaminazzjoni ta' l-effetti ta' l-importazzjoni hija adegwata fir-rigward tal-kondizzjonjiet tal-kompetizzjoni bejn il-prodotti importati u l-kondizzjonijet tal-kompetizzjoni bejn il-prodotti importati u prodotti domestiċi simli. 15.4. L-eżaminazzjoni ta' l-impatt ta' l-importazzjoni sussidjati fuq l-industrija domestika għandu jinkludi l-evalwazzjoni tal-fatturi ekonomiċi u indiċi relevanti kollha li jaghmlu effett fuq l-istat ta' l-industrija, li għandu jinkludi wkoll it-tnaqqis attwali u potenzali fil-ħruġ, bejgħ, qligħ, produttività, ritorn ta' l-investimenti, jew utilizzazzjoni ta' kapaċità; fatturi li jaffetwaw prezzijiet domestiċi; l-effetti negattivi ta' natura attwali u potenzali fuq id-dħul tal-flus, inventorji, impjieg, salarji, żvilupp, abbilità biex tkabbar il-kapital jew investimenti u, fil-każ ta' l-agrikoltura, jekk kienx hemm żieda fil-piż fuq il-programmi governattivi għall-appoġġ. Din il-lista mhix waħda eżawrjenti, u l-ebda wieħed jew ħafna minn dawn il-fatturi neċessarjament jistgħu jagħtu direzzjoni deċiżiva. 15.5. Għandu jintwera li l-importazzjoni sussidjata qed, minħabba l-effetti [47] tas-sussidji, tikkawża l-ħsara skond u kif definit f'dan il-Ftehim. Id-demostrazzjoni tar-relazzjoni kawżali bejn l-importazzjoni sussidjata u l-ħsara lill-industrija domestika għandha tkun ibbażata fuq l-eżaminazzjoni quddiem l-awtoritajiet ta' l-evidenza relevanti kollha. L-awtoritajiet għandhom jeżaminaw ukoll kwalunkwe fatturi magħrufa apparti mill-importazzjoni sussidjata li fl-istess ħin qed tikkawża ħsara lill-industrija domestika, u l-ħsarat ikkawżati minn dawn il-fatturi l-oħra m'għandhomx jigu attribwiti ma' l-importazzjoni sussidjati. Fatturi li jistgħu jitqiesu bħala rilevanti f'dan ir-rigward jinkludu inter alia l-volumi u l-prezzijiet ta' l-importazzjoni tal-prodotti mhux sussidjati li huma in kwistjoni, kontrazzjoni mitluba u t-tibdil fil-konsum regolari, prattiċi restrittivi ta' kummerċ u kompetizzjoni bejn il-produtturi barranin u domestiċi, l-iżvilupp fit-teknoloġija u l-għemil fl-esportazzjoni u l-produttività ta' l-industrija domestika. 15.6. L-effett ta' l-importazzjoni sussidjati għandha tiġi eżaminata in relazzjoni mal-prodotti domestiċi tal-prodott simili meta informazzjoni disponibbli tippermetti l-identifikazzjoni separata tal-produzzjoni fuq il-bażi ta' kriterji bħal proċess tal-produzzjoni, il-bejgħ u l-qligħ tal-produtturi. Jekk din it-tip ta' identifikazzjoni dwar dik il-produzzjoni mhix possibbli, l-effetti ta' l-importazzjoni sussidjati jiġi evalwat permezz ta' l-eżaminazzjoni tal-produzzjoni ta' l-idjaq grupp jew xejra ta' prodotti, li tkun tinkludi prodotti simili, għal liema prodotti tista' tinkiseb l-informazzjoni rilevanti. 15.7. Determinazzjoni tat-theddida ta' ħsarat materjali għandha tkun ibbażata fuq fatti u mhux sempliċiment dwar allegazzjonijiet, konġetturi u possibbilità remota. Il-bidla fiċ-ċirkostanzi li jistgħu joħolqu sitwazzjoni fejn is-sussidju jikkawża ħsarat, għandha tkun kjarament prevista u imminenti. Meta ssir determinazzjoni dwar l-eżistenza tat-theddida ta' ħsarat materjali, l-awtoritajiet investigattivi għandhom iqisu inter alia dawn il-fatturi bħal: (i) natura tas-sussidju jew sussidji in kwistjoni u l-effetti tal-kummerċ li x'aktarx jiġu kkawżati minħabba fih jew fihom; (ii) rata sinifikanti taż-żieda ta' l-importazzjoni sussidjati fis-suq domestiku li jindika l-possibbilità ta' żieda sostanzjali fl-importazzjoni; (iii) żieda sostanzjali ta' natura liberament dispensabbli, jew imminenti, il-kapaċità ta' l-esportatur li jindika l-possibbilità ta' żieda ta' l-esportazzjonijiet sussidjati fis-suq tal-Membru importatur, waqt li jitqies id-disponibbilità ta' swieq oħra ta' l-esport li jistgħu jassorbu kwalunkwe esportazzjonijiet addizzjonali; (iv) jekk l-importazzjoni humiex deħlin bi prezzijiet li jistgħu jkollhom effett li jwaqqaf jew li jrażżan il-prezzijiet domestiċi, u li x'aktarx iżżidu t-talba għal iktar importazzjoni; u (v) inventorji tal-prodotti li qed jiġu investigati. L-ebda wieħed minn dawn il-fatturi waħedhom ma jistgħu jagħtu direzzjoni deċisiva iżda t-totalità ta' dawn il-fatturi għandha twassal għal konklużjoni li esportazzjonijiet sussidjati addizzjonali huma imminenti u li, sakemm ma titteħidx azzjoni prottetiva, jista' jkun hemm ħsara materjali. 15.8. Dwar każijiet meta l-ħsara hija mhedda minn importazzjoni sussidjata, l-applikazzjoni ta' mezzi ta' kontrobilanċ għandhom jitqiesu u deċiżi b'kura speċjali. Artikolu 16 Definizzjoni ta' Industrija Domestika 16.1. Għall-għanijiet ta' dan il-Ftehim, il-frażi "industrija domestika", għajr skond il-paragrafu 2, għandha tiġi nterpretata li tirreferi għall-produtturi domestiċi f'sens sħiħ tal-prodotti simili jew għal dawk minnhom li għandhom ħruġ kollettiv ta' prodotti li jikkostitwixxu proporzjon sostanzjali tal-produzzjoni domestika ta' dawk il-prodotti, ħlief li meta l-produtturi jiġu minn [48] esportaturi jew importaturi jew huma huma stess importaturi tal-prodott allegatament sussidjat jew tal-prodott simili minn pajjiżi oħra, il-frażi "industrija domestika" tista tiġi nterpretata li tirreferi għall-bqija tal-produtturi. 16.2. F'każijiet eċċezzjonali, it-territorju tal-Membru jista' jitqassam f'wieħed jew aktar swieq kompetittivi u l-produtturi f'kull suq jitqies bħala industrija separata jekk (a) il-produtturi f'dak is-suq ibiegħu l-produzzjoni tagħħom kollha jew kważi kollha li tikkonċerna l-prodott in kwistjoni f'dak is-suq, u (b) it-talba ta' dak is-suq m'hi f'ebda mod pprovduta minn produtturi tal-prodott in kwistjoni, lokalizzati x'imkien ieħor fit-territorju. F'dawn iċ-ċirkostanżi, il-ħsara tista' teżisti anki fejn porzjon sostanzjali ta' l-industrija domestika kollha ma tkunx danneġiata, stante li jkun hemm konċentrazzjoni ta' importazzjoni sussidjati f'suq ferm isolat u li l-importazzjoni sussidjati qegħdin jikkawżaw ħsara lil prodotti tal-produtturi kollha jew ħafna minnhom, liema produtturi jkunu preżenti f'dan is-suq. 16.3. Meta s-suq domestiku jiġi nterpretat li jirreferi għal prodotti ta' żona partikolari, jiġifieri suq kif definit fil-paragrafu 2, id-dazu tal-kontrobilanċ ikunu mposti biss fuq il-prodotti in kwistjoni li huma kunsenjati għal konsum finali f'dik iż-żona. Meta l-liġi kostituzzjonali tal-Membru importatur ma tippermettix l-imposizzjoni tad-dazji ta' kontrobilanċ fuq din il-bażi, il-Membru importatur jista' jimponi dawn id-dazji mingħajr limitazzjoni biss jekk (a) l-esportaturi jkunu ngħataw opportunità li jieqfu milli jesportaw bi prezzijiet ta' sussidju lejn iż-żona kkonċernata jew inkella jagħtu assigurazzjonijiet skond l-Artikolu 18, u assigurazzjonijiet adegwati f'dan ir-rigward ma ngħatawx fil-pront, u (b) dawn id-dazji ma jistgħux jiġu mposti biss fuq produtturi ta' prodotti speċifiċi li jfornu fiż-żona in kwistjoni. 16.4. Meta fuq il-bażi tal-paragrafu 8(a) ta' l-Artikolu XXIV tal-GATT 1994, żewġ pajjiżi jew aktar laħqu livell ta' integrazzjoni sal-punt li akkwistaw il-karatteristiċi ta' suq uniku u maqgħud, l-industrija fiż-żona ta' integrazzjoni sħiħa għandha titqies bħala l-industrija domestika b'referenza għall-paragrafi 1 u 2. 16.5. Id-dispożizzjonijiet tal-paragrafu 6 ta' l-Artikolu 15 għandha tiġi applikata lil dan l-Artikolu. Artikolu 17 Miżuri proviżorji 17.1. Miżuri proviżorj jistgħu jiġu applikati biss jekk: (a) investigazzjoni nbdiet skond id-dispożizzjonijiet ta' l-Artikolu 11, ingħatat avviż pubbliku għal dak l-għan u Membri u partijiet interessati ngħataw opportunitajiet sabiex jissottomettu informazzjoni u jagħtu l-kummenti tagħħom; (b) saret determinazzjoni affermattiva preliminarja li tiddikjara li jeżisti sussidju u li saret ħsara lill-industrija domestika kkawżata mill-importazzjoni sussidjati; u (ċ) l-awtoritajiet kkonċernati għandhom jiġġudikaw dawn il-miżuri neċessarji sabiex jiprevjenu li tiġi kkawżata ħsara waqt l-investigazzjoni. 17.2. Miżuri proviżorji jistgħu jieħdu l-forma ta' dazji proviżorji tal-kontrobilanċ iggarantiti permezz ta' depożiti ta' flus jew titoli ugwali fl-ammont ma' dak tas-sussidji kkalkulati b'mod proviżorju. 17.3. Miżuri proviżorji m'għandhomx jiġu applikati iktar kmieni minn 60 ġurnata mid-data tal-bidu ta' l-investigazzjoni. 17.4. L-applikazzjoni tal-miżuri proviżorji jkunu limitati għal perjodu kemm jista' jkun qasir, li ma jeċċedix erba' xhur. 17.5. Id-dispożizzjonijiet relevanti ta' l-Artikolu 19 għandhom jiġu segwiti fl-applikazzjoni tal-miżuri proviżorji. Artikolu 18 Intrapriżi 18.1. Il-proċeduri jistgħu [49] jiġu sospiżi jew jittemmu mingħajr ma jiġu mposti l-miżuri proviżorji jew id-dazji ta' kontrobilanċ fl-istess waqt li jiġu riċevuti intrapriżi voluntarji sodisfaċenti li taħthom: (a) il-gvern tal-Membru esportatur jaqbel li jellimina jew jillimita s-sussidju jew li jieħu miżuri oħra li jikkonċernaw l-effetti tagħħa; jew (b) l-esportatur jaqbel li jirrevedi l-prezzijiet tiegħu sabiex l-awtoritajiet investigattivi jkunu sodisfatti li l-effett ta' danni tas-sussidju huma eliminati. Żidiet fil-prezzijiet ta' l-intrapriżi m'għandhomx ikunu iktar għoljin milli jkun hemm bżonn għall-eliminazzjoni ta' l-ammont tas-sussidju. Huwa mixtieq li ż-żidiet fil-prezzijiet ikunu inqas mill-ammont tas-sussidju jekk dawn iż-żidiet ikunu xierqa biex ineħħu l-ħsarat fl-industrija domestika. 18.2. Ma jkunux aċċetati jew imfittxa intrapriżi ħlief jekk l-awtoritajiet tal-Membru importatur ikunu għamlu determinazzjoni preliminari affermattiva tas-sussidjar u tal-ħsara kkawżata minn dan is-sussidju u, fil-każ ta' intrapriżi mill-esportaturi, ikunu kisbu l-kunsens tal-Membru esportatur. 18.3. Intrapriżi offerti mhux neċessarjament jiġu aċċetati jekk l-awtoritajiet tal-Membru importatur iqisu li dan ma jkunx prattiku, per eżempju jekk in-numru attwali jew potenzali ta' esportatur ikun kbir wisq, jew għal raġuni oħra, inklużi dawk ta' politika ġenerali. Jekk ikun il-każ u fejn ikun prattiku, l-awtoritajiet għandhom jipprovdu lill-esportatur ir-raġunijiet li ġiegħluhom jikkonsidraw li l-aċċettar ta' intrapriża tkun inadegwata, u għandhom, kemm jista' jkun, jagħtu opportunità lill-esportatur biex jagħti l-kummenti tieghu dwar dan. 18.4. Jekk intrapriża tiġi aċċettata, l-investigazzjoni fis-sussidju u fil-ħsarat ikkawżati għandhom xorta waħda jiġu kkompletati jekk il-Membru esportatur jkun jixtieq hekk jew jiddeċiedi l-istess il-Membru importatur. F'każ bħal dan, jekk tingħata determinazzjoni negattiva dwar is-sussidju jew il-ħsarat, l-intrapriża tiskadi awtomatikament, ħlief f'dawk il-każijiet fejn din id-determinazzjoni seħħet fil-biċċa l-kbira minħabba l-eżistenza ta' intrapriża. F'każijiet bħal dawn, l-awtoritajiet konċernati jistgħu jirrikjedu li intrapriża tinżamm għal perjodu raġjonevoli skond id-dispożizzjonijiet ta' dan il-Ftehim. Fil-każ ta' determinazzjoni affermativa tas-sussidjar u tal-ħsarat ikkawżati, l-intrapriża għanda titkompla skond it-termini u d-dispożizzjonijiet ta' dan il-Ftehim. 18.5. Intrapriżi ta' prezzijiet jistgħu jiġu suġġeriti mill-awtoritajiet tal-Membru importatur, iżda l-ebda esportatur m'għandu jiġi sfurzat biex jidħol f'din l-intrapriża. Il-fatt li l-gvernijiet jew esportaturi ma joffrux dawn l-intrapriżi, jew ma jaċċettawx l-istedina biex jagħmlu dan, m'għandu f'ebda mod jippreġudika l-konsiderazzjoni tal-każ. Madankollu l-awtoritajiet huma liberi li jiddeterminaw li theddida jew ħsara x'aktarx tiġi realizzata jekk l-importazzjoni sussidjata titkompla. 18.6. L-awtoritajiet ta' Membru Importatur jistgħu jitolbu lill-kwalunkwe gvern jew esportatur minn min ġiet aċċettata intrapriża sabiex jipprovdu informazzjoni kull tant żmien li tkun relevanti għas-sodisfazzjoni ta' din l-intrapriża, u sabiex jippermettu l-verifika ta' data pertinenti. Fil-każ ta' ksur ta' intrapriża, l-awtoritajiet ta' Membru importatur jista' jieħu, fuq il-bażi ta' dan il-ftehim skond id-dispożizzjonijiet tiegħu, azzjonijiet fil-fond li jistgħu jikkonstataw applikazzjoni immedjata tal-miżuri proviżorji permezz ta' l-użu ta' l-aħjar informazzjoni disponibbli. F'każijiet bħal dawn, dazji definittivi jistgħu jiġu mposti fuq bażi tal-Ftehim fuq il-prodotti mdaħħlin għal konsum f'mhux iktar minn 90 ġurnata qabel l-applikazzjoni ta' dawn il-miżuri proviżorji, ħlief li kwalunkwe eżami retroattiv ta' dan it-tip m'għandux japplika għall-importazzjoni li daħħlu qabel il-vjolazzjoni ta' intrapriża. Artikolu 19 Imposizzjonijiet u l-Kollezzjoni tad-Dazji tal-Kontrobilanċ. 19.1. Jekk, wara li jkunu saru sforzi raġonevoli sabiex jiġi kkompletati l-konsultazzjonijiet, Membru jagħmel determinazzjoni finali dwar l-eżistenza u l-ammont tas-sussidju u li, permezz ta' l-effetti tas-sussidju, l-importazzjoni sussidjati jkunu qegħdin jikkaġunaw ħsarat, huwa jista' jimponi dazju ta' kontrobilanċ skond id-dispożizzjonijiet ta' dan l-Artikolu ħlief jekk is-sussidju jew sussidji jkunu ġew irtirati. 19.2. Id-deċiżjoni dwar jekk għandux ikun hemm imposizzjoni tad-dazji ta' kontrobilanċ fil-każijiet meta r-rekwiżiti kollha għall-imposizzjoni ġew sodisfatti, u d-deċiżjoni dwar jekk l-ammont tad-dazji ta' kontrobilanċ għandhiex tiġi imposta fl-ammont sħiħ jew inqas, huma deċiżjonijiet li għandhom jittieħdu mill-awtoritajiet tal-Membru importatur. Huwa mixtieq li l-imposizzjoni tkun permissibbli fit-territorji kollha tal-Membri, li d-dazju għandu jkun inqas mill-ammont totali tas-sussidju jekk dan id-dazju b'valur inqas ikun biżżejjed biex ineħħi l-ħsarat lill-industrija domestika, u għandhom jiġu stabbiliti proċeduri li jkunu jippermettu lill-awtoritajiet konċernati biex jieħdu konjizzjoni tar-rappreżentazzjonijiet magħmula mill-parti interessata domestika [50] l-interessi ta' minn jistgħu jiġu affetwati bil-kontra mill-imposizzjoni tad-dazju ta' kontrobilanċ. 19.3. Meta jiġi mpost dazju ta' kontrobilanċ fir-rigward ta' kwalunkwe prodott, dan id-dazju għandu jiġi mpost, f'ammonti xierqa f'kull każ, fuq bażi mhux diskriminatorja dwar l-importazzjoni ta' dan il-prodott mill-fondi kollha dwar liema jiġi skopert li huma ssussidjati u li qed jikkawżaw il-ħsara, ħlief fir-rigward ta' importazzjoni minn dawk il-fondi li irrinunzjaw għal kwalunkwe sussidji in kwistjoni jew minn fejn intrapriżi skond il-Ftehim ikunu ġew aċċettati. Kwalunkwe esportatur li għandu esportazzjonijiet soġġetti għad-dazju tal-kontrobilanċ iżda li ma kienx ġie proprjament investigat għal raġunijiet oltre tar-rifjut għall-koperazzjoni, għandu jkun intitolat għal reviżjoni mmedjata sabiex l-awtoritajiet investigattivi jkunu jistgħu fil-pront jistabbilixxu r-rata tad-dazju ta' kontrobilanċ individwali għal dak l-esportatur. 19.4. L-ebda dazju ta' kontrobilanċ m' għandu jiġi mpost [51] fuq prodott importat li jkun jeċċedi l-ammont tas-sussidju li jkun eżistenti, ikkalkulat skond is-sussidjar per unità tal-prodott sussidjat u esportat. Artikolu 20 Retroattività 20.1. Miżuri proviżorji u dazji ta' kontrobilanċ għandhom jiġu applikati biss lill-prodotti li jidħlu għall-konsum wara ż-żmien meta d-deċiżjoni msemmija taħt paragrafu 1 ta' l-Artikolu 17 u l-paragrafu 1 ta' l-Artikolu 19, rispettivament, jidħlu fis-seħħ, in suġġezzjoni għall-eċċezjonijiet imniżżla f'dan l-Artikolu. 20.2. Fejn determinazzjoni finali tal-ħsara (iżda mhux ta' theddida f'dak ir-rigward jew ta' ritardazzjoni materjali ta' l-istabbilir ta' industrija) hija magħmula jew, fil-każ ta' determinazzjoni finali ta' theddida ta' ħsara, fejn l-effett ta' l-importazzjoni ssussidjata, fin-nuqqas tal-miżuri proviżorji, twassal għal determinazzjoni ta' ħsara, dazji ta' kontrobilanċ jistgħu jiġi mposti retroattivament għal perjodu fejn il-miżuri proviżorji, jekk ikun hemm, ikunu ġew applikati. 20.3. Jekk id-dazji definittivi ta' kontrobilanċ ikunu ogħla mill-ammont garantit mid-depożitu tal-flus jew mit-titolu, id-differenza m'għandhiex tinġabar. Jekk id-dazju definittiv ikun inqas mill-ammont garantit mid-depożitu tal-flus jew mit-titolu, l-ammont eċċessiv għandu jiġi rimborsat jew it-titolu għandu jinħeles bl-aktar mod mgħaġġel. 20.4. Għajr fil-każ pprovdut fil-paragrafu 2, fejn issir determinazzjoni finali ta' theddida ta' ħsarat jew ritardazzjoni materjali (iżda l-ebda ħsara ma sseħħ) dazju definittiv ta' kontroblianċ għandu jiġi mpost biss mid-data tad-determinazzjoni tat-theddida jew tar-ritardazzjoni materjali, u kwalunkwe depożiti ta' flus magħmula f'dak il-perjodu ta' l-applikazzjoni tal-miżuri proviżorji għandhom jiġu rimborsati u kwalunkwe titoli għandhom jiġu rilaxxati bl-aktar mod mgħaġġel. 20.5. Fejn determinazzjoni finali tkun negattiva, kwalunkwe depożiti ta' flus magħmula waqt il-perjodu ta' l-applikazzjoni tal-miżuri proviżorji għandhom jiġu rimborsati u kwalunkwe titoli għandhom jiġu rilaxxati b'mod mgħaġġel. 20.6. F'ċirkostanzi kritiċi meta fir-rigward tal-prodotti sussidjati in kwistjoni l-awtoritajiet jsibu ħsara li tkun diffiċli li tirranġha u li tkun ikkawżata minn ħafna importazzjoni ta' prodott waqt perjodu relattivament qasir, liema prodott ikun jibbenefika minn sussidji mhallsa jew mogħtija b'mod kontra d-dispożizzjonijiet tal-GATT 1994 u ta' dan il-Ftehim u fejn jitqies neċessarju, sabiex din it-tip ta' ħsara ma terġax tirrepeti ruħha, issir eżaminazzjoni retroattiva tad-dazji ta' kontrobilanċ fuq dawn l-importazzjoni, id-dazji definittivi tal-kontrobilanċ jistgħu jiġu assesjati fuq l-importazzjoni li ddaħħlu għal konsum mhux iktar minn 90 jum qabel id-data ta' l-applikazzjoni tal-miżuri proviżorji. Artikolu 21 Dewmien u Reviżjoni tad-Dazji ta' Kontrobilanċ u ta' l-Intrapriżi. 21.1. Dazju ta' Kontrobolanċ għandu jibqa in vigore biss kemm ikun hemm bżonn biex ifixkel is-sussidjar li qed jikkawża l-ħsarat. 21.2. L-awtoritajiet għandhom jirrevedu l-bżonn għal kontinwazzjoni ta' l-imposizzjoni tad-dazju, fejn garantiti, fuq l-inizjattivi tagħhom jew, stante li perjodu raġonevoli skada minn meta saret l-imposizzjoni tad-dazju definittiv ta' kontrobilanċ, fuq talba ta' kwalunkwe parti interessata li tagħti informazzjoni li tissustanzja l-bżonn għar-reviżjoni. Partijiet interessati għandhom id-dritt li jitolbu lill-awtoritajiet sabiex jeżaminaw jekk l-imposizzjoni kontinwa tad-dazju hija neċessarja biex tpaċi l-issussidjar, u jekk il-ħsarat x'aktarx ikomplu jew jirrepetu ruħhom jekk id-dazju jitneħħa jew jinbidel, jew it-tnejn. Jekk, bħala riżultat tar-reviżjoni skond dan il-paragrafu, l-awtoritajiet jistabbilixxu li d-dazju ta' kontrobilanċ mhux iktar garantit, dan jintemm immedjatament. 21.3. Minkejja id-dispożizzjonijiet tal-paragrafi 1 u 2, kwalunkwe dazju definittiv ta' kontrobilanċ għandu jintemm mhux iktar tard minn hames snin minn meta kienet imposta (jew mid-data ta' l-iktar reviżjoni riċenti skond paragrafu 2 jekk din ir-riviżjoni kopriet kemm is-sussidjar u l-ħsarat, taħt dan il-paragrafu) sakemm l-awtoritajiet ma jiddeterminawx, f'reviżjoni li tkun nbdiet fuq l-inizjattiva tagħhom qabel dik id-data jew fuq bażi ta' talba ferm sostanzjata magħmula minn jew da parti ta' industrija domestika fi żmien raġonevoli qabel dik id-data, li l-iskadenza tad-dazju x'aktarx iwassal għal kontinwazzjoni jew ir-repetizzjoni tas-sussidjar u tal-ħsarat [52]. Id-dazju jista' jibqa in vigore sakemm joħroġ ir-riżultat ta' din ir-reviżjoni. 21.4. Id-dispożizzjonijiet ta' l-Artikolu 12 dwar l-evidenza u l-proċedura għandhom japplikaw għal kull reviżjoni magħmula taħt dan l-Artikolu. Kwalunke reviżjoni ta' dan it-tip għandu jsir malajr u normalment għandu jiġi konkluż fi żmien 12-il xahar mid-data tal-bidu tar-reviżjoni. 21.5. Id-dispożizzjonijiet ta' dan l-Artikolu għandhom japplikaw mutatis mutandis fir-rigward ta' l-intrapriżi aċċetati skond l-Artikolu 18. Artikolu 22 Avviż Pubbliku u L-Ispjegazzjoni tad-Determinazzjonijiet. 22.1. Meta l-awtoritajiet ikunu sodisfatti li hemm biżżejjed xhieda li jiġġustifikaw il-bidu ta' investigazzjoni skond l-Artikolu 11, il-Membru jew il-Membri li għandhom prodotti li huma soġġetti għal dawn l-investigazzjonijiet u partijiet oħra interessati u magħrufa mill-awtoritajiet investigattivi li għandhom interessi fil-kawża in kwistjoni għandhom jiġu notifikati u jingħata avviż pubbliku dwar l-istess. 22.2. Avviż pubblika ta' l-investigazzjoni mibdija għandu jikkonsisti f', jew iqiegħed għad-dispożizzjoni permezz ta' rapport separat [53], informazzjoni adegwata dwar dan li ġej: (i) l-isem tal-pajjiż jew pajjiżi esportatur/i u l-prodott involut; (ii) id-data ta' l-bidu ta' l-investigazzjoni; (iii) deskrizzjoni tal-prattika jew prattiċi sussidjarja/i li għandhom jiġu nvestigati; (iv) sommarju tal-fatturi li fuqhom huma bbażati l-allegazzjonijiet; (v) l-indirizz fejn rappreżentazzjonijiet minn Membri u partijiet interessati għandhom jiġu diretti; u (vi) it-termini permissibbli lill-Membri u partijiet interessati biex jgħarrfu l-opinjonijiet tagħhom. 22.3. Avviż pubbliku għandu jingħata dwar kull determinazzjoni finali jew preliminari, sew jekk fl-affermattiv jew fin-negattiv, ta' kwalunkwe deċiżjoni għal-aċċettazzjoni ta' intrapriża skond l-Artikolu 18, dwar it-tmiem ta' dazju definittiv ta' kontrobilanċ. Kull avviż bħal dan għandu jindika, jew iqiegħed għad-dispożizzjoni permezz ta' rapport separat, b'dettalji biżżejjed is-sejbiet u l-konklużjonijiet magħmula fuq il-kwistjonijiet kollħa ta' fatti u ta' liġi meqjusa bħala materjali mill-awtoritajiet investigattivi. L-avviżi kollha bħal dawn għandhom jingħataw lill-Membru jew Membri tal-prodotti li huma soġġetti għad-determinazzjonijiet jew intrapriżi u lill-partijiet oħra interessati u magħrufa li għandhom interess fil-kwistjoni. 22.4. Avviż pubbliku dwar l-imposizzjoni ta' miżuri proviżorji għandha tiġi ppreżentata, jew inkella magħmula disponibbli permezz ta' rapport separat, spjegazzjonijiet dettaljati biżżejjed dwar l-eżistenza ta' sussidju u ta' ħsara u għandha tirreferi għal kwistjonijiet fattwali u legali u li taw lok għall-aċċettazzjoni jew ċaħda ta' argumenti. Dan l-avviż jew rapport għandu, in konsiderazzjoni tal-ħtiġijiet għall-protezzjoni ta' l-informazzjoni kunfidenzali, jikkonsistu f'dawn li ġejjin: (i) l-ismijiet tal-fornituri jew, meta dan mhux prattikabbli, l-ismijiet tal-pajjiżi fornituri involuti; (ii) deskrizzjoni tal-prodott li huwa biżżejjed għall-għanijiet doganali; (iii) l-ammont tas-sussidju stabbilit fuq bażi bħal dik fejn l-eżistenza tas-sussidju kienet determinata; (iv) konsiderazzjonijiet relevanti tad-determinazzjoni tal-ħsara skond dak li huwa pprovdut fl-Artikolu 15; (v) ir-raġunijiet prinċipali li taw lok għad-determinazzjoni. 22.5. Avviż pubbliku tal-konklużjoni jew sospensjoni ta' investigazzjoni fil-każ ta' determinazzjoni affermattiva li tipprovdi għall-imposizzjoni ta' dazju definittiv jew l-aċċettazzjoni ta' intrapriża għandha tikkonsisti f', jew inkella tqiegħed għad-dispożizzjoni permezz ta' rapport separat, l-informazzjoni kollha rilevanti dwar il-kwistjonijiet fattwali u legali li wasslu għall-imposizzjoni tal-miżuri finali ta' aċċetazzjoni jew l-aċċetazzjoni ta' intrapriża, in kosiderazzjoni tal-ħtieġa għall-protezzjoni ta' l-informazzjoni kunfidenzali. B'mod partikolari, l-avviż jew rapport għandu jikkonsisti f'informazzjoni deskritta fil-paragrafu 4, flimkien mar-raġunijiet għall-aċċetazzjoni jew ċaħda ta' l-argument relevanti jew it-talbiet magħmula mill-Membri interessati u mill-esportaturi u importaturi. 22.6. Avviż pubbliku dwar it-tmiem jew is-sospensjoni ta' l-investigazzjoni wara li tkun ġiet aċċettata intrapriża skond l-Artikolu 18 għandha tinkludi, jew inkella tagħmel disponibbli pemezz ta' rapport separat, il-parti mhux kunfidenzali ta' din l-intrapriża. 22.7. Id-dispożizzjonijiet ta' dan l-Artikolu għandhom japplikaw mutatis mutandis għall-bidu u t-tlestija tar-reviżjonijiet skond l-Artikolu 21 u għad-deċiżjonijiet taħt l-Artikolu 20 biex japplikaw id-dazji retroattivament. Artikolu 23 Reviżjoni Ġudizzjarja Kull Membru li jkollu, fil-leġislazzjoni nazzjonali tiegħu, dispożizzjonijiet dwar il-miżuri tad-dazji ta' kontrobilanċ għandu jkollu tribunali ġudizzjarji, arbitrali jew amministrati jew proċeduri għall-għan tar-reviżjoni fil-pront inter alia ta' azzjonijiet amministrattivi relatati mad-determinazzjonijiet finali u r-reviżjonijiet tad-determinazzjonijiet skond it-tifsira ta' l-Artikolu 21. Dawn it-tribunali jew proċeduri għandhom ikunu indipendenti mill-awtoritajiet responsabbli għad-determinazzjoni tar-reviżjoni in kwistjoni, u għandhom jipprovdu lill-partijiet kollha interessati li pparteċipaw fil-proċeduri amministrattivi u huma direttament u individwalment affetwati mill-azzjonijiet amministrattivi b'aċċess għar-reviżjoni. PARTI I ISTITUZZJONIJIET Artikolu 24 Kumitat dwar is-Sussidji u l-Miżuri ta' Kontrobilanċ u Korpi Sussidjarji 24.1. Jiġi hawnhekk stabbilit Kumitat dwar is-Sussidji u Miżuri ta' Kontrobilanċ magħmul minn rappreżentanti minn kull wieħed mill-Membri tagħħa. Il-Kumitat għandu jaħtar il-President tieghu u m'għandux jiltaqa' inqas minn darbtejn fis-sena kif stipulat fid-dispożizzjonijiet rilevanti ta' dan il-Ftehim fuq talba ta' kwalunkwe Membru. Il-Kumitat għandu jkollu responsabbiltajiet assenjati lilu skond il-Ftehim jew mill-Membri u għandu jagħti opportunità ta' konsultazzjoni lill-Membri dwar kwalunkwe kwistjoni relatati ma' l-operat tal-Ftehim jew il-kisba ta' l-għanijiet tagħħa. Il-WTO għandu jaġġixxi bħala s-segretarju tal-Kumitat. 24.2. Il-Kumitat jista' jifforma korpi sussidjarji kif xieraq. 24.3. Il-Kumitat għandu jistabbilixxi Grupp Permanenti ta' Esperti magħmul minn ħames persuni indipendenti, bi kwalifiki għoljin fil-kamp tas-sussidji u tar-relazzjonijiet kummerċjali. L-esperti ikunu eletti mill-Kumitat u wieħed minnhom għandu jiġi sostitwit kull sena. Il-PGE jista jintalab li jassisti l-bord, kif inhu pprovdut fil-paragrafu 5 ta' l-Artikolu 4. Il-Kumitat jista' wkoll ifittex pariri dwar l-eżistenza tan-natura ta' kwalunkwe sussidju. 24.4. Il-PGE jista' jiġi kkonsultat minn kwalunkwe Membru u jista' jagħti pariri dwar in-natura ta' kwalunkwe sussidju propost li jiġi introdott jew li f'dak il-waqt huwa miżmum minn dak il-Membru. Pariri bħal dawn għandhom ikunu kunfidenzali u jistgħu jiġu nvokati fil-proċeduri indikati taħt l-Artikolu 7. 24.5. Waqt it-twettiq tal-funzjonijiet tagħhom, il-Kumitat u kwalunkwe korpi sussidjarji jistgħu jikkonsultaw u jfittxu informazzjoni minn kwalunkwe fond meqjus xieraq. Madankollu, qabel il-Kumitat jew il-Korp sussidjarju jfittex informazzjoni minn fond fil-ġurisdizzjoni ta' Membru, għandu jinforma lill-Membru involut. PARTI VII NOTIFIKA U SORVELJANZA Artikolu 25 Avviżi 25.1. Il-Membri jaqqblu li, mingħajr preġudizzju għad-dispożizzjonijiet tal-paragrafu 1 ta' l-Artikolu XVI tal-GATT 1994, in-notifika tagħħom dwar is-sussidji għandha tingħata mhux aktar tard mit-30 ta' Ġunju ta' kull sena u għandha tikkonformi mad-dispożizzjonijiet tal-paragrafi 2 sa 6. 25.2. Il-Membri għandhom jinnotifikaw kwalunkwe sussidju kif definit fil-paragrafu 1 ta' l-Artikolu 1, li huwa speċifiku skond l-Artikolu 2, mogħti jew miżmum fit-territorji tagħhom. 25.3. Il-kontenut ta' l-avviż għandu jkun biżżejjed biex jagħmilha possibbli għall-membri oħra biex jevalwaw l-effetti kummerċjali u biex jifhmu l-operazzjoni tal-programmi tas-sussidji notifikati. F'din il-konnessjoni u mingħajr preġudizzju għall-kontenut u l-forma tal-kwestjonarju dwar is-sussidji [54], il-Membri għandhom jassiguraw li n-notifika tagħhom jikkonsistu mill-informazzjoni segwenti: (i) Forma ta' sussidju (bħal permessi, self, konċessjonijiet tat-taxxa.eċċ); (ii) sussidju per unità jew, fil-każijiet fejn dan mhux possibbli, l-ammont totali jew l-ammont annwali ta' l-istima għal dak is-sussidju (li jindika, jekk huwa possibbli, il-medja tas-sussidju per unità fis-sena preċedenti); (iii) għanijiet politiċi u/jew l-għan tas-sussidju; (iv) dewmien ta' sussidju u/jew kwalunkwe termini oħra annessi ma' l-istess. (v) data Statistika li tippermettu l-istima ta' l-effetti tal-kummerċ ta' sussidju. 25.4. Fejn punti speċifiċi fil-paragrafu 3 ma jkunux ġew indirizzati fin-notifika, għandha tingħata spjegazzjoni fin-notifika stess. 25.5. Jekk jingħataw sussidji lill-prodotti jew setturi speċifiċi, l-avviżi għandhom jiġu organizzati mill-prodott jew mis-settur. 25.6. Membri li jikkonsidraw li m'hemmx miżuri fit-territorji tagħħom jitolbu notifika taħt il-paragrafu 1 ta' l-Artikolu XVI tal-GATT 1994 u dan il-Ftehim għandu jinforma s-Segretarjat bil-miktub dwar dan. 25.7. Il-Membri jirrikonoxxu li l-avviż ta' miżura ma tippreġudikax l-istatus legali taħt il-GATT 1994 skond il-Ftehim, l-effetti taħt dan il-Ftehim, jew in-natura tal-miżuri fihom infushom. 25.8. Kwalunkwe membru jista', f'kull ħin, jagħmel talba bil-miktub għall-informazzjoni dwar in-natura u l-estensjoni mogħtija jew miżmuma minn Membru ieħor (inkluż kwalunkwe sussidju b'referenza għal Parti IV), jew għal spjegazzjoni tar-riżultati għalfejn miżura speċifika tqieset bħala mhux soġġetta għar-rekwiżiti ta' l-avviż. 25.9. Il-Membri mitluba għandhom jipprovdu informazzjoni kemm jista' jkun malajr u b'mod komprensiv, u għandhom ikunu preparati, meta mitluba, li jipprovdu informazzjoni addizzjonali lill-Membru li qed jagħmel it-talba. B'mod partikolari, għandhom jipprovdu biżżejjed dettalji biex jagħmluha possibbli lill-Membru l-ieħor biex jeżamina l-konformità mat-termini ta' dan il-Ftehim. Kwalunkwe Membru li jqis li din l-informazzjoni ma ngħatatx jista' jinforma b'dan lill-Kumitat. 25.10. Kwalunkwe Membru li jqis li kwalunkwe miżura ta' Membru ieħor li għandhom l-effett ta' sussidju ma kienetx notifikata skond id-dispożizzjonijiet tal-paragrafu 1 ta' l-Artikolu XVI tal-GATT 1994 u dan l-Artikolu jista' jinforma b'dan lil dan il-Membru l-ieħor. Jekk is-sussidju allegat mhux notifikat fil-pront wara dan, dan il-Membru jista jinforma lill-Kumitat b'dan l-allegat sussidju. 25.11. Il-Membri għandhom jirraportaw mingħajr dewmien lill-Kumitat kull azzjoni preliminari jew finali li ttieħdu fir-rigward tad-dazji ta' kontrobilanċ. Dawn ir-rapporti għandhom ikunu għad-dispożizzjoni fis-Segretarjat għall-għan ta' spezzjoni minn Membri oħra. Il-Membri għandhom ukoll jissottomettu, fuq bażi semi-annwali, rapporti dwar kwalunkwe azzjonijiet dwar id-dazji ta' kontrobilanċ meħuda fis-sitt xhur ta' qabel. Ir-rapporti semi-annwali għandhom jiġu sottomessi skond il-forma stabbilita kif miftiehem. 25.12. Kull Membru għandu jinnotifika lill-Kumitat (a) liema huma l-awtoritajiet kompetenti biex jibdew u jmexxu l-investigazzjonijiet b'referenza għall-Artikolu 11 u (b) il-proċeduri domestiċi tiegħu li jirregolaw il-bidu u l-kondotta ta' dawn l-investigazzjonijiet. Artikolu 26 Sorveljanza 26.1. Il-Kumitat għandu jeżamina avviżi ġodda u sħaħ mogħtija taħt paragrafu 1 ta' l-Artikolu XVI tal-GATT 1994 u paragrafu 1 ta' l-Artikolu 25 ta' dan il-Ftehim waqt sessjonijiet speċjali li jinżammu f'kull tielet sena. Avviżi sottomessi fis-snin l-oħra (aġġornar ta' l-avviżi) għandhom jiġu eżaminati waqt kull laqgħa regolari tal-Kumitat. 26.2. Il-Kumitat għandu jeżamina r-rapporti sottomessi taħt il-paragrafu 11 ta' l-Artikolu 25 waqt kull laqgħa regolari tal-Kumitat. PARTI I PAJJIŻI MEMBRI LI QED JIŻVILUPPAW Artikolu 27 Trattament Speċjali u Differenti ta' Pajjiżi Membri li qed jiżviluppaw. 27.1. Il-Membri jirrikonoxxu li sussidji jistgħu jirrapreżentaw rwol importanti fi programmi għall-iżvilupp ekonomiku tal-pajjiżi Membri li qed jiżviluppaw. 27.2. Il-projbizzjoni tal-paragrafu 1(a) ta' l-Artikolu 3 m'għandhiex tapplika għal: (a) Pajjiżi Membri li qed jiżviluppaw imsemmija fl-Anness VII. (b) pajjiżi membri oħra li qed jiżviluppaw għall-perjodu ta' għaxar snin mid-data tad-dħul fis-seħħ tal-Ftehim tal-WTO soġġett għall-konformità mad-dispożizzjonijiet fil-paragrafu 4. 27.3. Il-projbizzjoni ta' paragrafu 1(b) ta' l-Artikolu 3 m'għandhiex tapplika fil-konfront ta' Pajjiżi Membri li qed jiżviluppaw għall-perjodu ta' ħames snin, u m'għandux japplika fil-konfront ta' pajjiżi membri li huma inqas żviluppati għall-perjodu ta' tmien snin, mid-data tad-dħul fis-seħħ tal-Ftehim tal-WTO. 27.4. Kwalunkwe pajjiżi Membri li qed jiżviluppaw imsemmija fil-paragrafu 2(b) għanhom itemmu bil-mod l-esportazzjonijiet sussidjati tagħhom f'perjodu ta' tmien snin, preferibbilment b'mod progressiv. Madankollu, pajjiż membru li qed jiżviluppa m'għandux iżid il-livell ta' l-esportazzjoni sussidjata tiegħu [55], u għandu jeliminaha f'terminu iqsar minn dak ipprovdut f'dan il-paragrafu fejn l-użu ta' din l-esportazzjoni ssussidjata tkun inkonsistenti ma' l-iżvilupp tal-bżonnijiet tiegħu. Jekk pajjiż membru li qed jiżviluppa jqis li huwa meħtieġ li japplika dawn is-sussidji fuq terminu itwal minn dak ta' tmien snin, m'għandux iktar tard minn sena wara l-iskadenza ta' dan il-perjodu, biex jidħol f'konsultazzjonijiet mal-Kumitat, li jistabbilixxi jekk estensjoni ta' dan il-perjodu hijiex ġustifikata, wara li jeżamina l-bżonnijiet kollha ta' natura ekonomika, finanzjarja u ta' żvilupp tal-pajjiż Membru li qed jiżviluppa in kwistjoni. Jekk il-Kumitat jistabbilixxi li din iż-żieda hija ġustifikata, il-pajjiż Membru li qed jiżviluppa kkonċertnat għandu jżomm konsultazzjonijiet ta' kull sena mal-Kumitat sabiex jistabbilixxi l-ħtieġa taż-żamma tas-sussidji. Jekk il-Kumitat ma jagħmel l-ebda determinazzjoni ta' dan it-tip, il-pajjiż membru li qed jiżvilupp għandu jelimina l-porzjon li jifdal ta' l-esportazzjoni sussidjata fi żmien sentejn li jibda jgħodd mit-tmiem ta' l-aħħar terminu ta' awtorizzazzjoni. 27.5. Pajjiż Membru li qed jiżviluppa li laħaq kompetittività fl-esportazzjoni ta' prodott partikolari għandu jelimina l-esportazzjoni ssussidjata tiegħu għal prodott/i bħal dan/dawn fuq perjodu ta' sentejn. Madankollu, għal pajjiż Membru li qed jiżviluppa msemmi fl-Anness VII u li laħaq il-kompetittività ta' l-esportazzjoni f'wieħed jew aktar prodotti, sussidji fuq l-esportazzjoni ta' prodotti bħal dawn tintemm bil-mod fuq perjodu ta' tmien snin. 27.6. Kompetittivita' ta' esportazzjoni ta' prodott teżisti jekk l-esportazzjoni ta' dak il-prodott minn pajjiż Membru li qed jiżviluppa laħqet mill-inqas 3,25 fil-mija tal-kummerċ dinji f'dak il-prodott għal sentejn wara xulxin. Kompetittività fl-esportazzjoni tkun teżisti jew (a) fuq bażi ta' notifika mill-pajjiż membru li qed jiżviluppa li laħaq il-kompetittività fl-esportazzjoni, jew (b) fuq bażi ta' komputazzjoni meħuda mis-Segretarjat fuq talba ta' kwalunkwe Membru. Għall-għan ta' dan il-paragrafu, prodott huwa definit bħala titlu sezzjonali tan-Nomenklatura tas-Sistema Armonizzata. Il-Kumitat għandu jirrevedi l-operazzjoni ta' din id-dispożizzjoni fi żmien ħames snin mid-data tad-dħul fis-seħħ tal-Ftehim tal-WTO. 27.7. Id-dispożizzjonijiet ta' l-Artikolu 4 m'għandhomx japplikaw fil-konfront ta' pajjiż Membru li qed jiżviluppa fil-każ ta' esportazzjonijiet ssussidjati li huma skond id-dispożizzjonijiet tal-paragrafi 2 sa 5. Id-dispożizzjonijiet rilevanti f'dan il-każ għandhom ikunu dawk ta' l-Artikolu 7. 27.8. M'għandu jkun hemm l-ebda preżunzjoni skond il-paragrafu 1 ta' l-Artikolu 6 li sussidju mogħti minn pajjiż membru li qed jiżviluppa jirriżulta fi preġudizzju serju, kif definit f'dan il-Ftehim. Preġudizzju serju bħal dan, meta applikabbli skond id-dispożizzjonijiet tal-paragrafu 9, għandu jintwera mill-evidenza pożittiva, skond id-dispożizzjonijiet tal-paragrafi 3 sa 8 ta' l-Artikolu 6. 27.9. Dwar sussidji azzjonabbli mogħtija jew miżmuma minn pajjiż Membru li qed jiżviluppa għajr dawk indikati fil-paragrafu 1 ta' l-Artikolu 6, ma tistax tkun awtorizzata jew tittieħed azzjoni taħt l-Artikolu 7 sakemm anullament jew ostakolar tal-konċessjonijiet ta' tarriffi jew ta' obbligi oħra taħt il-GATT 1994 ma jirriżultawx minn dan is-sussidju, b'dak il-mod li jisposta jew jostakola l-importazzjoni ta' prodott simili għall-Membru ieħor fis-suq tal-pajjiż Membru li qed jiżviluppa li qed jissussidja jew ħlief meta ssir ħsara fil-konfront ta' l-industrija domestika fis-suq ta' Membru importatur. 27.10. Kwalunkwe investigazzjoni fuq dazju ta' kontrobilanċ ta' prodott li joriġina minn pajjiż Membru li qed jiżviluppa għandu jintemm malli l-awtoritajiet kkonċernati jiddeterminaw li: (a) Il-livell ġenerali ta' sussidji garantiti fuq il-prodott in kwistjoni ma jeċċeddix 2 fil-mjia tal-valur tiegħu kkalkulat fuq bażi unitarja; jew (b) il-volum ta' l-importazzjoni sussidjarji jirrapreżenta inqas minn 4 fil-mija ta' l-importazzjoni totali tal-prodott simili tal-Membru importatur, ħlief meta l-importazzjoni minn pajjiż Membru li qed jiżviluppa li għandu ishma ta' importazzjoni totali rappreżentanti inqas minn 4 fil-mija ta' l-akkont kollettiv għal iktar minn 9 fil-mija ta' l-importazzjoni totali tal-prodott simili tal-Membru importatur. 27.11. Għal dawk il-pajjiżi Membri li qed jiżviluppaw skond l-għan tal-paragrafu 2(b) li eliminaw l-esportazzjoni sussidjarji qabel l-iskadenza tat-terminu ta' tmien snin mid-data tad-dħul fis-seħħ tal-Ftehim tal-WTO, u għal dawk il-pajjiżi Membri li qed jiżviluppaw imsemmija fl-Anness VII, in-numru fil-paragrafu 10(a) għandu jkun ta' 3 fil-mija flok 2 fil-mija. Id-dispożizzjoni għandha tgħaddi mid-data tan-notifika lill-Kumitat ta' l-eliminazzjoni ta' l-esportazzjoni sussidjata, u waqt dak iż-żmien meta l-esportazzjoni ssussidjata ma tingħatax mill-pajjiż membru fl-iżvilupp li jkun qed jagħmel in notifika. Din id-dispożizzjoni tiskadi fiż-żmien tmien snin mid-data tad-dħul fis-seħħ tal-Ftehim tal-WTO. 27.12. Id-dispożizzjonijiet tal-paragrafi 10 u 11 għandhom jirregolaw kwalunkwe determinazzjoni ta' de minimis taħt il-paragrafu 3 ta' l-Artikolu 15. 27.13. Id-dispożizzjonijiet tal-Parti III ma japplikawx għall-maħfra diretta tad-dejn, sussidji biex jagħtu spejjeż soċjali, fi kwalunkwe forma, li jinkludu li jċedu dħul tal-flus tal-gvern u trasferimenti tar-responsabbilitajiet oħra meta dawn is-sussidji jingħataw f'u direttament in konessjoni ma' programm ta' privatizzazzjoni ta' pajjiż Membru li qed jiżviluppa, iżda jrid jipprovdi li dawn il-programmi u s-sussidji involuti jingħataw għal perjodu limitat u notifikati lill-Kumitat u li l-programmi jirriżultaw fil-privatizzazzjoni eventwali ta' l-intrapriża kkonċernata. 27.14. Il-Kumitat għandu, fuq talba ta' Membru interessat, jagħmel reviżjoni ta' prattika ta' esportazzjoni sussidjarja speċifika ta' pajjiż Membru li qed jiżviluppa sabiex jeżamina jekk il-prattika hijiex skond il-bżonnijiet ta' żvilupp ta' l-istess. 27.15. Il-Kumitat għandu, fuq talba ta' parti interessata ta' pajjiż Membru li qed jiżviluppa, jagħmel reviżjoni ta' miżura speċifika ta' kontrobilanċ sabiex jeżamina jekk din hijiex skond id-dispożizzjonijiet tal-paragrafi 10 u 11 kif applikabbli għal pajjiż membru li qed jiżviluppa in kwistjoni. PARTI X ARRANĠAMENTI TRANSIZZJONALI Artikolu 28 Programmi Eżistenti 28.1. Programmi tas-Sussidju li ġew stabbiliti fit-territorju ta' kwalunkwe Membru qabel id-data meta dan il-Membru ffirma l-Ftehim tal-WTO u li huma inkonsistenti mad-dispożizzjonijiet ta' dan il-Ftehim għandhom ikunu: (a) notifikati lill-Kumitat mhux iktar tard minn 90 jum wara d-data tad-dħul fis-seħħ tal-Ftehim tal-WTO ta' dak il-Membru; u (b) skond id-dispożizzjonijiet ta' dan il-Ftehim fi żmien tliet snin mid-data tad-dħul fis-seħħ tal-Ftehim tal-WTO ta' dak il-Membru sakemm dawn ma jkunux soġġetti għall-Parti II. 28.2. L-ebda Membru m'għandu jestendi l-għan ta' dawn il-programmi, u lanqas ma jistgħu jiġu renovati la darba jiskadu. Artikolu 29 Trasformazzjoni f'Ekonomija tas-Suq 29.1. Membri fil-proċess tat-trasformazzjoni minn pjan ċentrali għal suq, ekonomija ta' intrapriża libera tista' tapplika programmi u miżuri neċessarji għal din it-trasformazzjoni. 29.2. Għal membri bħal dawn, programmi ta' sussidju, li jaqgħu taħt l-għan ta' l-Artikolu 3, u notifikati skond l-istess paragrafu, għandhom jiġu eliminati jew jinġiebu f'konformità ma' l-Artikolu 3 fi żmien seba' snin mid-data tad-dħul fis-seħħ tal-Ftehim tal-WTO. F'każ bħal dan, l-Artikolu 4 m'għandux japplika. Barra minn hekk waqt l-istess perjodu: (a) Programmi ta' sussidju li jaqgħu taħt l-għan tal-paragrafu 1(d) ta' l-Artikolu 6 ma jkunux azzjonabbli taħt l-Artikolu 7; (b) Dwar sussidji azzjonabbli oħra, id-dispożizzjonijiet tal-paragrafu 9 ta' l-Artikolu 27 għandhom jgħoddu. 29.3. Programmi ta' sussidju li jaqgħu taħt l-għan ta' l-Artikolu 3 għandhom jiġu nnotifikati lill-Kumitat mill-iktar data fil-viċin tad-data tad-dħul fis-seħħ tal-Ftehim tal-WTO. Notifika ulterjuri ta' dawn is-sussidji jistgħu jsiru sa sentejn wara d-data tad-dħul fis-seħħ tal-Ftehim tal-WTO. 29.4. F'każijiet eċċezzjonali Membri msemmija fil-paragrafu 1 jistgħu jingħataw tluq mill-programmi u miżuri notifikati minnhom u l-perjodu taż-żmien mill-Kumitat ta' dawn it-telqiet jitqiesu meħtieġa għall-proċess ta' trasformazzjoni. PART X DEĊIŻJONI DWAR TILWIM Artikolu 30 Id-dispożizzjonijiet ta' l-Artikolu XXII u XXIII tal-GATT 1994 kif elaborat u applikat mill-Ftehim dwar Deċiżjoni dwar Tilwim għandhom japplikaw għall-konsultazzjonijiet u deċiżjoni dwar tilwim taħt dan il-Ftehim, ħlief fejn miftiehem mod ieħor b'mod speċifiku hawnhekk. PARTI XI DISPOSIZZJONIJIET FINALI Artikolu 31 Applikazzjoni proviżorji Id-dispożizzjonijiet tal-paragrafu 1 ta' l-Artikolu 6 u d-dispożizzjonijiet ta' l-Artikolu 8 u l-Artikolu 9 għandhom jgħoddu għal perjodu ta' ħames snin, li jibda mid-data tad-dħul fis-seħħ tal-Ftehim tal-WTO. Mhux iktar tard minn 180 jum mit-tmiem ta' dan it-terminu, il-Kumitat għandu jirrevedi l-operazzjoni ta' dawk id-dispożizzjonijiet, bl-għan li jistabbilixxi jekk għandux jew le jestendi l-applikazzjoni tagħhom, jew skond l-abbozz preżenti jew f'forma modifikata, għal perjodu itwal. Artikolu 32 Dispożizzjonijiet Oħra Finali 32.1. L-ebda azzjoni speċifika kontra sussidju ta' Membru ieħor jista jittieħed ħlief skond id-dispożizzjonijiet tal-GATT 1994, kif interpretat f'dan il-Ftehim [56]. 32.2. Riservi ma jistgħux isiru fir-rigward ta' kwalunkwe dispożizzjonijiet ta' dan il-Ftehim mingħajr il-kunsens tal-Membri l-oħra. 32.3. Soġġett għall-paragrafu 4, id-dispożizzjonijiet ta' dan il-Ftehim għandhom jgħoddu għall-investigazzjonijiet, u reviżjonijiet ta' miżuri eżistenti, li nbdew wara l-applikazzjonijiet li saru fid-data tad-dħul fis-seħħ għal Membru tal-Ftehim tal-WTO, jew iktar tard. 32.4. Għall-għanijiet tal-paragrafu 3 ta' l-Artikolu 21, miżuri ta' kontrobilanċ eżistenti għandhom jitqiesu bħala imposti fid-data mhux iktar tard tad-dħul fis-seħħ għal Membru tal-Ftehim tal-WTO, ħlief fil-każijiet meta l-leġislazzjoni domestika ta' Membru fis-seħħ f'dak iż-żmien inkludiet klawsola bħal dik pprovduta f'dak il-paragrafu. 32.5. Kull Membru għandu jieħu l-passi kollha meħtieġa, ta' karattru ġenerali jew partikolari, sabiex jassigura, mhux aktar tard mid-data tad-dħul fis-seħħ għalih tal-Ftehim tal-WTO, il-konformità tal-liġijiet, regoli u proċeduri amministrattivi tiegħu mad-dispożizzjonijiet ta' dan il-Ftehim kif jistgħu japplikaw lill-Membru in kwistjoni. 32.6. Kull Membru għandu jinforma l-Kumitat ta' kwalunkwe tibdil fil-liġijiet u regoli tiegħu li huma rilevanti għal dan il-Ftehim u dwar l-amministrazzjoni ta' dawn il-liġijiet u regoli. 32.7. Il-Kumitat għandu jirrevedi annwalment l-implimentazzjonijiet u l-operazzjoni ta' dan il-Ftehim, waqt li jikkonsidra l-għanijiet tiegħu. Il-Kumitat għandu jinforma annwalment il-Kunsill għall-Kummerċ f'Oġġetti dwar kwalunkwe żvilupp waqt il-perjodu kopert minn dawn ir-reviżjonijiet. 32.8. L-Annessi ta' dan il-Ftehim jifformaw parti integrali ta' l-istess. [1] Skond id-dispożizzjonijiet ta' l-Artikolu XVI tal-GATT 1994 (Nota għall-Artikolu XVI) u d-dispożizzjonijiet ta' l-Anness I sa III ta' dan il-Ftehim, l-eżenzjoni ta' prodott esportat minn dazji jew taxxa fuq prodotti simili meta dawn ikunu destinati għall-konsum domestiku, jew it-tneħħija ta' dawn id-dazji jew taxxi f'ammonti li ma' jeċċedux dawk li apprezzaw, m'għandhomx jitqiesu bħala sussidju. [2] Kriterji oġġettivi jew kondizzjonijiet, kif użati hawnhekk, iffisru kriterji jew kondizzjonijiet li huma newtrali, li ma jagħmlux preferenzi bejn intrapriża u oħra, u li huma ekonomiċi fin-natura tagħhom u orrizontali fl-applikazzjoni tagħhom, bħan-numru ta' impjegati jew id-daqs ta' l-intrapriża. [3] F'dan ir-rigward, b'mod partikolari, l-informazzjoni dwar il-frekwenza li biha l-applikazzjonijiet għas-sussidju huma rifjutati jew approvati u r-raġunijiet għaliex dawn id-deċiżjonijiet għandhom jiġu kkonsidrati. [4] Dan l-istandard jintlaħaq meta l-fatti juru li l-għotja ta' sussidju, mingħajr ma jkunu għamluhom legalment kontinġenti in konsiderazzjoni ta' l-għemil ta' l-esportazzjoni, huwa fil-fatt marbut ma' l-esportazzjoni attwali jew antiċipata jew il-qligħ mill-esportazzjoni. Is-sempliċi fatt li sussidju huwa garantit lill-intrapriża li tesporta m'għandux għal dik ir-raġuni biss jitqies bħala sussidju ta' esportazzjoni skond it-tifsira f'din id-dispożizzjoni. [5] Il-miżuri msemmija fl-ANNESS I li ma jikkostitwux sussidji ta' esportazzjoni m'għandhomx ikunu projbiti taħt din jew kwalunkwe dispożizzjoni oħra ta' dan il-Ftehim. [6] Kwalunkwe perjodi msemmija f'dan l-Artikolu jistgħu jiġu estiżi permezz ta' ftehim bejn iż-żewġ naħat. [7] Kif inhu stabbilit fl-Artikolu 24. [8] Jekk laqgħa tad-DSB ma tkunx skedata matul dan il-perjodu, laqgħa bħal din tinżamm għal dan l-għan. [9] Din l-espressjoni mhix intiża biex tippermetti kontro-miżuri li m'humiex proporzjonali fid-dawl tal-fatt li s-sussidji kkonsidrati taħt dawn id-dispożizzjonijiet huma pprojbiti. [10] Din l-espressjoni mhix intiża biex tippermetti kontro-miżuri li m'humiex proporzjonali fid-dawl tal-fatt li s-sussidji kkonsidrati taħt dawn id-dispożizzjonijiet huma pprojbiti. [11] it-terminu "danni lill-industrija domestika" tintuża fl-istess mod bħal dik użata fil-Parti V. [12] It-terminu "annullament jew ostakolar" tintuża f'dan il-Ftehim fl-istess sens bħal dik użata fid-dispozzjonijiet rilevanti tal-GATT 1994, u l-eżistenza ta' dan l-anullament jew ostakolar għandu ikun stabbilit skond il-prattika ta' l-applikazzjoni ta' dawn id-dispożizzjonijiet. [13] It-terminu "preġudizzju serju fl-interess ta' Membru ieħor" tintuża f'dan il-Ftehim fl-istess sens bħal dik użata fil-paragrafu 1 ta' l-Artikolu XVI tal-GATT 1994, u tinkludi thedidda u preġudizzju serju. [14] Is-sussidjar totali ad valorem għandu jkun ikkalkulat skond id-dispożizzjonijiet ta' l-Anness IV. [15] Peress li huwa antiċipat li ajruplani ċivili ikunu soġġetti għal regoli multilaterali, il-limitu f'dan is-subparagrafu ma japplikax għal ajruplani ċivili. [16] Il-Membri jirrikonoxxu li fejn finanazjar ibbażat fuq id-drittijet dwar programm ta' ajruplan ċivili mhux qed jitħallas lura kollu minħabba l-livell tal-bejgħ attwali li jaqa' taħt il-livell tal-bejgħ maħsub, dan ma jikkostitwix preġudizzju serju għall-għanijiet ta' dan is-suparagrafu. [17] Għajr fil-każ ta' regoli oħra miftiehma u ta' natura multilaterali japplikaw għall-kummerċ tal-prodott jew oġġett in kwistjoni. [18] Il-fatt li hemm referenza għal ċerti ċirkostanzi f'dan il-paragrafu, fiha nnifisha ma timponix fuqhom kwalukwe status legali kemm taħt il-GATT 1994 jew dan il-Ftehim. Dawn iċ-ċirkostanzi ma jistgħux ikunu iżolati, sporadiċi jew inkella insinifikanti. [19] Fl-eventwalità li t-talba tirrelata għal sussidju li jitqies li jirriżulta fi preġudizzju serju skond il-paragrafu 1 ta' l-Artikolu 6, l-evidenza disponibbli dwar il-preġudizzju serju tista' tiġi limitata għal evidenza disponibbli fir-rigward ta' jekk il-kondizzjonijiet tal-paragrafu 1 ta' l-Artikolu 6 kienux sodisfatti jew le. [20] Kwalunkwe perjodi msemmija f'dan l-Artikolu jistgħu jiġu estiżi permezz ta' ftehim bejn iż-żewġ naħħat. [21] Jekk laqgħa tad-DSB ma tkunx skedata matul dan il-perjodu, laqgħa bħal din tinżamm għal dan l-għan. [22] Jekk laqgħa tad-DSB ma tkunx skedata matul dan il-perjodu, laqgħa bħal din tinżamm għal dan l-għan. [23] Huwa rikonoxxut li l-assistenza tal-gvern għal għanijiet varji hija pprovduta b'mod wiesgħa mill-Membri u li s-sempliċi fatt li din l-assistenza tista' ma tikkwalifikax għat-trattament ta' non-azzjonabbilità taħt id-dispożizzjonijiet ta' dan l-Artikolu fiħ innifsu ma jirrestrinġix l-abbilità tal-Membri sabiex jipprovdu din l-assistenza. [24] Peress li huwa antiċipat li ajruplani ċivili jkunu soġġetti għal regoli multilaterali, id-dispożizzjonijiet ta' dan is-subparagrafu ma japplikawx għal dak il-prodott. [25] Sa mhux iktar tard minn 18-il xahar wara d-data tad-dħul fis-seħħ tal-Ftehim tal-WTO, il-Kumitat dwar Sussidji u Miżuri ta' Kontrobilanċ kif inhu pprovdut fl-Artikolu 24 (li f'dan il-Ftehim huwa indikat bħala "il-Kumitat") għandu jirrevedi l-operazzjoni tad-dispożizzjonijiet tas-subparagrafu 2(a) bl-intenzjoni li jagħmel kull tibdil neċessarju sabiex itejjeb l-operazzjoni ta' dawn id-dispożizzjonijiet. Fil-konsiderazzjonijiet tiegħu dwar modifiki possibbli, il-Kumitat għandu jirrevedi b'attenzjoni d-definizzjoni tal-kategoriji indikati f'dan is-subparagrafu fid-dawl ta' l-esperjenza tal-Membri fl-operazzjoni tal-programmi ta' riċerka u x-xogħol f'istituzzjonijiet rilevanti oħra. [26] Id-dispożizzjonijiet ta' dan il-Ftehim ma japplikawx għall-attivitajiet fundamentali li jsiru indipendentement minn edukazzjoni ogħla jew minn stabbilimenti tar-riċerka. Il-terminu "riċerka fundamentali" tfisser tkabbir ta' għarfien ġenerali xjentifiku u tekniku li m'għandhomx x'jaqsmu ma' l-għanjiet industrijali jew kummerċjali. [27] Il-livelli permissibbli għal assistenza mhux azzjonabbli msemmija f'dan is-subparagrafu għandhom ikunu stabbiliti b'referenza ta' l-ispejjeż totali u eliġibbli li ntefqu fuq perjodu ta' proġettazzjoni individwali. [28] it-terminu "riċerka industrijali" tfisser riċerka ppjanata jew investigazzjoni kritika li għandha l-għan li tisksopri għarfien ġdid, bl-għan li dan l-għarfien jista' jintuża fl-iżvilupp ta' prodotti ġodda, proċessi jew sevizzi, jew biex jikkawżaw titjib sostanzjali lill-prodotti eżistenti, proċessi jew servizzi. [29] it-terminu "attività ta' żvilupp pre-kompetittiv" tfisser it-traduzzjoni tas-sejbiet fir-riċerki industrijali fi pjan, timbru jew disinn għal prodotti, proċessi jew servizzi ġodda, modifikati jew mtejjeb jekk maħsubin għall-bejgħ jew għall-użu, li jinkludu l-ħolqien ta' l-ewwel prototip li ma jkunx jista' jintuża għall-għanijiet kummerċjali. Jista' jinkludi wkoll il-formulazzjoni konċettwali u d-disinn tal-prodotti, proċessi jew servizzi alternattivi u dimostrazzjonijiet inizjali jew proġetti pilota, stante li dawn l-istess proġetti ma jistgħux jiġu konvertiti jew użati għal applikazzjoni jew esplojtazzjoni kummerċjali. Dan ma jinkludix rutina jew alterazzjonijiet perjodiċi lill-prodotti eżistenti, linji ta' produzzjoni, proċessi ta' produzzjoni, servizzi u operazzjonijiet oħra għaddejjin anki jekk dawn l-alterazzjonijiet jistgħu jirrapreżentaw titjib. [30] Fil-każ ta' programmi li jkopru r-riċerka industrijali u l-attività ta' żvilupp pre-kompetittiv, il-livell permissibbli ta' assistenza mhux azzjonabbli m'għandux jeċċedi, is-sempliċi medja tal-livelli permissibbli ta' assistenza mhux azzjonabbli applikabbli liż-żewġ kategoriji hawn fuq imsemmija, ikkalkulati fuq il-bażi ta' l-ispejjeż kollha eliġibbli kif indikati skond (i) sa (v) ta' dan is-subparagrafu. [31] "Disinn ġenerali ta' l-iżvilupp reġjonali" ifisser programmi sussidjati bħala parti mill-politika reġjonali ta' l-iżvilupp internament konsistenti u ġeneralment applikabbli u li l-iżvilupp reġjonali mhumiex mogħtija f'punti ġeografikament isolati li m'għandhom l-ebda, jew virtwalment l-ebda, influwenza fuq l-iżvilupp tar-reġjun. [32] "Kriterji newtrali u Kriterji oġġettivi" ifisser kriterji li ma jiffavorixxux ċerti reġjuni apparti minn dak li huwa xieraq għall-eliminazzjoni jew għas-sostituzzjoni ta' disparitajiet reġjonali fl-istruttura tal-politika ta' l-iżvilupp reġjonali. F'dan ir-rigward, programmi ta' sussidju reġjonali, għandhom jinkludu l-livelli fuq l-ammonti ta' assistenza li tista tiġi garantita lil kull proġett issussidjat. Limiti bħal dawn għandhom jiġu differenzati skond il-livelli differenti ta' l-iżvilupp tar-reġjuni assistiti u għandhom jiġu espressi skond l-ispejjeż ta' investiment jew l-ispejjeż għal holqien tax-xogħol. F'dawn il-livelli, id-distribuzzjoni għall-assitenza għandha tkun biżżejjed wiesgħa u anki biex tevita l-użu predominanti tas-sussidju minn, jew l-għotja ta' ammonti kbar u disproporzjonati ta' sussidji lil, ċerti intrapriżi kif inhu pprovdut mill-Artikolu 2. [33] It-terminu "faċilitajiet eżistenti" tfisser faċilitajiet li ġew operati għal mill-inqas sentejn matul iż-żmien meta kienu imposti ħtiġijiet ambjentali ġodda. [34] Huwa rikonoxxut li xejn f'din id-dispożizzjoni dwar in-notifika tirrekjedi d-dispożizzjonijiet ta' informazzjoni kunfidenzali, inkluż l-informazzjoni kunfidenzali dwar il-kummerċ. [35] Id-dispożizzjonijiet ta' Parti II jew III jista jiġi invokat flimkien mad-dispożizzjonijiet tal-Parti V; madankollu, fir-rigward ta' l-effetti ta' sussidju partikolari fis-suq domestiku ta' Membru importatur, ikun hemm biss forma waħda (jew dazju ta' kontrobilanċ, jekk ir-rekwiżiti tal-Parti V huma sodisfatti, jew kontro-miżura taħt l-Artikolu 4 jew 7) ta' wens disponibbli. Id-dispożizzjonijiet tal-P